Brašov - Proteklog vikenda u Moieciu u okrugu Brašov u Rumuniji održan je završni događaj međunarodne školske inicijative za zaštitu životne sredine pod nazivom „Evropske škole za život planete“ koju su sproveli WWF i ERSTE Fondacija. Učenici i nastavnici iz Srbije i osam drugih evropskih zemalja sproveli su projekte očuvanja životne sredine. Aktivnosti su varirale od uređenja školskih bašti, uličnih događaja i pozorišnih predstava do izložbi i „učenici uče učenike“ kampanja. Nagradu za najbolje projekte – nedelju dana kampovanja u prirodi u Rumuniji – osvojile su četiri škole iz Hrvatske, Moldavije, Slovenije i Ukrajine. „Sa inicijativom 'Evropske škole za život planete' posebno smo hteli da pokažemo učenicima mogućnosti da se pokrenu, javno izraze svoje mišljenje i motivišu druge na delovanje,“ rekla je Barbara Tauscher, vođa edukativnog programa o zaštiti životne sredine WWF-a u Austriji. „Za nas, velika posvećenost učenika je najbolje priznanje uspeha projekta.“\n33 školska razreda iz Austrije, Bugarske, Hrvatske, Mađarske, Moldavije, Rumunije, Srbije, Slovenije i Ukrajine odgovorila su na poziv WWF-a da se založe za životnu sredinu i budućnost Evrope. Tokom sedam meseci, učenici uzrasta 12 do 17 godina su radili na svojim projektima baveći se temama “Dunav – Evropska linija života“ i „Ekološki otisak“. Učenici su istraživali, diskutovali sa donosiocima odluka i odlazili na ekspedicije u svojoj okolini. Ideje i realizacija projekta su u potpunosti plod kreativnosti učenika. Nastavnici su podržali svoje učenike samo kao mentori. Za završni događaj, po jedan učenik i jedan nastavnik iz svakog razreda doputovali su u Rumuniju kako bi predstavili svoje aktivnosi na polju zaštite prirode na šarenolikoj izložbi projekata i potom izabrali najbolje projekte. Četiri školska razreda iz Hrvatske, Moldavije, Slovenije i Ukrajine su pobednici takmičenja.\nPobedniški školski projekti iz Hrvatske, Moldavije, Slovenije i Ukrajine\nUčenici uzrasta od 15 do 17 godina iz tima „Pčele“ iz opšte gimnazije Alexei Mateevici iz grada Soldanesti, Moldavija, pokrenuli su „ECO-Steps“ projekat – fokusirajući se na značaj razdvajanja otpada. Oni su izgradnju nove lokalne deponije videli kao mogućnost za edukaciju njihovih vršnjaka i komšija kako da pravilno odlažu otpad, kroz predavanja i seriju radio emisija. Uverili su lokalne vlasti da podrže njihovu inicijativu, a organizovali su i impresivnu javnu demonstraciju na ulicama njihovog grada.\nUčenici uzrasta od 15 do 17 godina iz tima „CRO leptiri“ iz gimnazije Josip Slavenski iz Čakoveca, Hrvatska, su kao temu svog projekta izabrali ugroženu vrstu leptira (Maculineia) koji nastanjuje okrug Međimurje. Oni su informisali omladinu o karakteristikama ove vrste i značaju očuvanja njenog staništa. Stupili su u kontakt sa drugim lokalnim školama, održali su predavanja zasnovana na primarnom istraživanju i organizovali su izlete do staništa ove vrste, tako podižući svest o temi koja je do tada bila nepoznata u njihovom kraju.\nPo pet učenika iz svakog pobedničkog razreda će biti nagrađeno sa nedelju dana kampovanja u prirodi u Rumuniji u jesen 2013. godine. „Želimo da ohrabrimo razmenu učenika čak i posle završetka takmičenja”, rekla je Tauscher. „Stoga, želimo da uspostavimo dugoročnu internacionalnu mrežu mladih ljudi aktivnih u očuvanju prirode.“\n„Inicijativa „Evropske škole za život planete“ nudi veoma važan dodatak našim prekograničnim edukativnim projektima. Veoma smo srećni što grupa mladih ljudi, koji se na kreativan način hvataju u koštac sa budućnošću naše životne sredine kroz međunarodnu razmenu, postaje veća svake godine”, izjavila je Doraja Eberle, predsednica odbora ERSTE Fondacije.\nUčenici iz tima „Sove na oprezu“ iz osnovne škole „Milica Pavlović“ iz Čačka su se kroz projektat „Buđenje!“ fokusirali na temu gubitka biodiverziteta i očuvanja prirode na području Čačka. Kroz niz aktivnosti kao što su organizovanje predavanja i edukativnih radionica, pravljenje i postavljanje hranilica i kućica za ptice, uklanjanje invazivnih vrsta biljaka i čišćenje Ovčarsko-kablarske klisure, učenici uzrasta od 13 do 15 godina su dali izvanredan primer kako treba štitit prirodu. Kreiranjem i vođenjem dvojezičnog bloga, objavljivanjem fotografija veoma retkih i zaštićenih vrsta ptica kao i pojavljivanjem u medijima, učenici su uspeli da motivišu ljude da se „probude“ i doprinesu zaštiti prirode.\nUčenici iz srednje trgovinsko-ugostiteljske škole iz Leskovca su se odlučili na edukaciju svojih vršnjaka o „našem ekološkom otisku“, što je bilo i ime njihovog projekta. Tim „Zelena jabuka“ je adaptirao jednu od školskih učionica u eko-učionicu, posadili su četinarske i žbunaste vrste biljaka u dvorištu škole i napravili su korpe za sortiranje otpada koji jednom nedeljno odnose na recikliranje. Svojim delovanjem naveli su ostale učenike na drugi, „zeleni“ način razmišljanja, zainteresovali ih za učešće u budućim projektima i doprineli podizanju svesti o posledicama naših svakodnevnih aktivnosti.\nGlavni cilj projekta tima učenika „Mladi zeleni u pokretu“ iz osnovne škole „Ljupče Nikolić“ iz Aleksinca bio je podizanje svesti učenika o zaštiti životne sredine i značaju i važnosti procesa reciklaže. Učenici uzrasta od 12 do 14 godina su tokom trajanja projekta organizovali 10 ekološko-edukativnih radionica na kojima su pripremili materijal za događaje koje su organizovali: odeću, nakit i scensku postavku za pozorišnu predstavu, kao i „ekološku knjigu“ i poučne postere i flajere koji su deljeni svim učesnicima „Zelene šetnje“ – finalnog ekološkog događaja u centru grada. Održan je i okrugli sto na kom su učestvovali pripadnici parlamenta drugih osnovnih i srednjih škola iz Aleksinca kao i predstavnici lokalnih vlasti. Učenici su čak uspeli i da angažuju volontere koji su im pomogli u realizaciji događaja.\nKroz projekat „Sačuvajmo prirodu“, učenici sedmog razreda osnovne škole „Ivan Goran Kovačić“ iz Stanišića su osmislili i izveli pokretnu školsku predstavu. Fokusirajući se na temu zaštite životne sredine i načina ophođenja ljudi prema prirodi, tim „Deca prirode“ je predstavu izveo u Stanišiću i u još četiri škole u okruženju, a predstavu planiraju da realizuju i po završetku takmičenja. Podelom u timove, učenici su kreirali stranicu „Sačuvajmo prirodu“ na popularnoj socijalnoj mreži Fejsbuk, dizajnirali postere i informisali ljude o predstavi, i napravili ružičnjak u dvorištu škole.\nVideo sa završnog događaja u Rumuniji\nOve godine, školska inicijativa za zaštitu životne sredine „Evropske škole za život planete“ održana je po peti put. Od početka, 4,000 učenika uzrasta od 12 do 17 godina iz 11 zemalja Evrope realizuju svoje individualne projekte iz oblasti zaštite životne sredine. Školske 2012/2013. godine, inicijativa je pokrenuta tokom jednonedeljne akademije za učenike i nastavnike u Austriji u oktobru 2012. godine. Preko radionica i aktivnosti u prirodi, stručnjaci iz WWF-a su upoznali učenike i njihove nastavnike sa temama projekta i predstavili alate za njegove sprovođenje. Tokom školske godine napredak projekata o očuvanju prirode mogao je da se prati i komentarište preko interaktivnog web bloga www.foralivingplanet.eu dostupnog široj javnosti. Na ovom web blogu, razredi školskih učenika su imali svoje dnevnike o projektu, objavljivali su slike i video materijal o svojim projektima i imali su mogućnost razmene iskustava.\nU toku prijavljivanje za "Evropske škole za život planete" 2013/2014\nViše informacija o inicijativi „Evropske škole za život planete“ možete naći na web stranicama www.wwf.at/esfalp i www.foralivingplanet.eu.


Jovan Solarevic Svi oglasi\nBeograd | Zemun Član od: 14.08.2015 Ocenite\nAKCIJA!Vrhunski ProLogic rod pod!Top ponuda!\nSve preporuke za saradnju sa clanom. Sve ispostovano u najkraćem roku. Kvalitet zagarantovan. Dupla 10! !\nNAJJEFTINIJI komplet Daiwa Crosscast SP 5000LD QD masinica.\nBrz dogovor, brza realizacija sve pohvale za člana.\nNAJJEFTINIJ vrhunski OKUMA spod komplet!Top akcija!\nSvaka preporuka za prodabce, sve sto je dogovoreno i ispostovano je.\nSve preporuke za ovog clana! Savrseno lak dogovor i realizacija!\nREZERVISANO Polukomplet za sarana.


RADIONICA U OKVIRU SPATIAL REGION PROJEKTA U PRIŠTINI - Federalna uprava za geodetske i imovinsko-pravne poslove\nRADIONICA U OKVIRU SPATIAL REGION PROJEKTA U PRIŠTINI\nU razdoblju od 10. – 12. septembra 2018. godine djelatnici Federalne uprave za geodetske i imovinsko-pravne poslove gospodin Nikola Cvjetković i gospodin Tomislav Tomić, te gospodin Dino Dragun kao konsultant Općine Žepče za poslove izrade Adresnog registra, su sudjelovali na radionici regionalnog SPATIAL region projekta u Prištini, Kosovo. Radionica je održana na temu „Adresni registar“, s ciljem jačanja institucionalnog i organizacijskog kapaciteta geodetskih uprava i ostalih tijela javne uprave nadležnih za izradu i održavanje registra adresa.\nKroz održane prezentacije, interaktivne vježbe i obostranu razmjenu informacija i iskustva delegacije su se upoznale sa aktivnostima koje se trenutno provode u zemljama regiona u svrhu izrade i održavanja Adresnog registra. Predstavnici Kadastera prezentirali su ulogu i obaveze vlastite organizacije kao koordinirajućeg tijela za Adresni registar u Kraljevini Nizozemskoj, sa posebnim naglaskom na dijeljenje podataka javnom i privatnom sektoru. Sudionici radionice također su imali priliku upoznati se sa iskustvima grada Den Haaga kroz aktivnosti prikupljanja podataka Adresnog Registra na terenu kao i razvijanja procedura za kontrolu kvalitete istih. Zaključak radionice je da se u zemljama regiona provode aktivnosti izrade i održavanja Adresnog registra kroz saradnju geodetskih uprava i jedinica lokalne samouprave i ovaj vid razmjene znanja i iskustva u svakom slučaju može doprinijeti pronalasku adekvatnih tehničkih rješenja.\nProjekat ima za cilj jačanje institucionalnog i organizacijskog kapaciteta geodetskih uprava zemalja u regionu u kontekstu pružanja usluga i proizvoda ciljanim korisnicima, uspostave i razvoja Infrastrukture prostornih podataka, uspostave i razvoja Adresnog registra i u kontekstu provođenja open data politike.


Grupa učenika na snimku ruši stolove i stolice\n- Nikada nismo imali takav incident u našoj školi. Dešavaju se sitnije lomnjave, ali nikakvog demoliranja nije bilo od kada sam ja direktor. Ko zna ko je postavio taj snimak i sa kakvom namerom? Moguće je da je sve to i montaža - tvrdi Ristivojević, dodajući da snimak nije video jer „ima važnija i pametnija posla“.\nRistivojević tvrdi i da su pre izvesnog vremena imali slučaj kada su učenici snimili profesorku istorije na času mobilnim telefonom, a onda obradili snimak tako da predavanje dobije drugačiji smisao.\nOriginalni snimak divljanja u učionici postavio je korisnik „Srbija1389Srbima“. Na Jutjubu se mogu naći još neki snimci koji se odnose na Mašinsku školu u Kruševcu a naslovljeni su „Maltretiranje na času“ i „Profesor opet zlostavlja učenika“.\nPočetkom septembra prošle godine na platou ispred ove škole došlo je do masovne tuče u kojoj je učestvovalo desetak đaka i roditelja, od kojih su neki zadobili ozbiljne povrede.\nPre dva meseca uhapšen je profesor Mašinske škole S. S. pod optužbom da je od učenika tražio 300 evra kako bi mu dao dvojku. Juna 2009. godine dvoje profesora ove škole je uhapšeno pod optužbom da su primali mito radi popravljanja ocena.\nVIDEO > Snimak demoliranja učionice:


Gašenjem Radničkog gubi srpska košarka\nUkoliko se u najkraćem roku ne omogući da Radnički učestvuje u jednoj od najsnažnijih liga u Evropi, Srbija će izgubiti jedno mesto u tom takmičenju. Postavljamo pitanje: da li je ikome ko zaista voli svoju državu u interesu da Srbija izgubi jednog predstavnika u ABA ligi i da to mesto zauzmu predstavnici drugih zemalja iz regiona?\nKK Radnički veruje, kao i cela sportska javnost, da ovu zemlju vode ljudi koji imaju svest o tome šta je strateški važno. Uz puno razumevanje teške situacije u kojoj se nalazi čitava Srbija, mislimo da je važno da mesto koje smo za Srbiju obezbedili na terenu - zadržimo. Apelujemo na sve ljude dobre volje i dobrih namera da razmisle o interesu srpske košarke i da ne dozvolimo da Srbija izgubi ono što je Radnički na terenu ostvario za našu državu.\nUz sve to, igranjem ABA lige omogućili smo da se razviju i naši reprezentativci - Birčević, Jović i Kalinić su do reprezentativnog dresa i Mundobasketa došli braneći boje Radničkog. Čak ni Partizan MTS i Crvena zvezda Telekom, koji uživaju ogromnu pomoć i podršku, nisu iznedrili tri reprezentativca. Treba li podsećati da je Radnički, iako debitant, predstavljao Srbiju u Evrokupu i u 16 utakmica ostvario zapažen učinak, kako kao ekipa, tako i pojedinačno.


I hokej razlog za strah od Rusije i zavist prema njoj (foto) - Sputnjik Srbija\n10:32 23.04.2016 (osveženo 10:51 23.04.2016) Preuzmite kraći link\nČinilo se da će KHL — nova, brzorastuća liga za elitne hokejaše, postati jedna od prvih žrtava takozvanog novog Hladnog rata, nakon što je Rusija pripojila Krim 2014, a Zapad joj uveo sankcije. Više od godinu kasnije, KHL ne samo da je preživela, već se i širi. Zli jezici kažu da je ova liga „instrument propagande“.\nKontinentalna hokejaška liga (KHL) je osnovana pre osam godina, kada su se udružila 24 tima iz Rusije i susednih država, zamenivši dotadašnju rusku Superligu. Iako je u Superligi igran dobar hokej, ipak se mora reći da zarade nisu bile unosne, zbog čega su bolji igrači bili „lak plen“ za američku Nacionalnu hokejašku ligu, kojoj je sedište u Njujorku.\nNeki tvrde da je KHL izmislio Putin lično. Navodno, predsedniku je nedostajalo energično i tradicionalno napeto hokejaško rivalstvo između Istoka i Zapada, a koje potiče još iz sovjetskog doba. Tada je hokej na olimpijadama i svetskim prvenstvima bio još jedan vid borbe supersila, a publici širom sveta pružao je sjajnu zabavu.\nBivši predsednik KHL-a Aleksandar Medvedev je svojevremeno izjavio da je liga „Putinovo dete“, s obzirom na to da njegova nije bila samo ideja, već je i obezbedio i finansijsku podršku. Putin se otvoreno zalaže za širenje lige izvan Rusije i smatra da bi ona trebalo da postane panevropska liga.\n„Iako širenje lige nalazi na otpor, Moskva bi mogla pretvoriti KHL u instrument ’meke moći‘, koji stvara veću naklonost prema Rusiji nego što su to ikad mogli propagandni kanali poput RT-a“, izjavio je Čarli Salonijus Pasternak, spoljnopolitički analitičar u Finskom institutu za međunarodne poslove.\nAleksandar Kuzmak, predstavnik za medije ruskog nacionalnog hokejaškog tima, za Sputnjik kaže da kao što učešće Rusije na evropskim takmičenjima u fudbalu podiže popularnost ruskih klubova u inostranstvu, tako i KHL služi istom cilju — popularizaciji ruskog hokeja u Evropi.\n„Druga je stvar što ruski hokej u Evropi uživa bespogovorno poštovanje i njegov je renome nadaleko poznat. Ovde se više radi o marketingu, odnosno o prodaji brendova. Kada se u Evropi pojavi CSK ili Dinamo svi znaju za njih, ali ne znaju za na primer Metalurg iz grada Magnitogorsk ili Ak Bars iz Kazanja. Zato se ovde radi najpre o podizanju marketinške privlačnosti ruskih klubova kroz KHL“, dodaje on.\nStrahovi ili zavist komšija i rivala\nAmaterski meč hokeja u regionu Nižnji Novgorod\nKHL je „instrument propagande“ kaže Tomas Heikila, finski hokejaški novinar, dodajući da će „vlasništvo“ Rusije nad važnim sportskim institucijama na kraju dovesti do većeg političkog uticaja.\nAlpo Rusi, koji je bio spoljnopolitički savetnik bivšeg predsednika Martija Ahtisarija, smatra da „Finci vole hokej na ledu i da bi mnogi želeli da promovišu saradnju sa Rusijom, ali ne na štetu jedinstva EU ili nacionalne bezbednosti, ali, nakon Krima, nažalost, ništa više nije lako“.\n„Delatnost KHL ne nosi društveno-politički karakter. Uzimajući u obzir međunarodni status lige i prijateljski karakter sporta, konkretno hokeja, funkcionisanje KHL i njenih klubova može samo pozitivno da utiče na razvoj i jačanje kontakata među ljudima koji učestvuju u radu kontinentalne lige“, navode iz službe medije KHL-a za Radio Sputnjik.\nFinale Svetskog kupa 2015. godine izmeđi Kanade i Rusije\nReči pomenutog finskog novinara i političara u vezi su sa činjenicom da je čuveni finski tim Jokerit prešao iz domaće lige u KHL i time, kako misli Alpo Rusi, oslabio nacionalnu ligu. Osim toga, širom Baltika postoji zabrinutost da će timovi koje Rusija podržava biti iskorišćeni da promovisanje političkih interesa Moskve, a kao argument koriste činjenicu da KHL i dalje aktivno regrutuje nove timove iz zapadne Evrope.\nIpak, Aleksandar Kuzmak smatra da se ovde ne radi o geopolitičkim strahovima, već o nečem sasvim drugom.\n„Rekao bih da postoji određena doza zavisti. Kada je Jokerit prestao da igra za lokalnu finsku ligu i postao deo KHL-a, to je izazvalo burne reakcije, jer se radi o jednom od najpopularnijih klubova u Finskoj. To što ovaj klub sada provodi više vremena u Rusiji, izaziva tu određenu ljubomoru. Ali time što ovaj klub sada ima prilike da meri snage sa najboljim evropskim klubovima, na neki način zapravo niveliše ovu situaciju. Zato možemo reći da ovde ipak ima više pluseva nego minusa“, kaže Kuzmak.\nKHL kao finansijska mašina\nLigu kao celinu sponzorišu neke od najvećih kompanija u Rusiji, uključujući energetskog džina „Gasprom“. Među ostalim sponzorima je kompanija za istraživanje nafte i gasa „Erijel“ i snabdevač gasa „Severneftegasprom“, u vlasništvu „Gasproma“, kao i nemački „Vintershal“ i „EON“. To što velike kompanije podržavaju KHL, trn je u oku mnogima. Služba za medije KHL pak ne vidi ništa sporno u tome što ligu podržavaju uspešne i jake kompanije, naprotiv.\n„KHL je, komercijalno gledano, privlačan i uspešan projekat. Iako u radu lige kao partneri učestvuju uspešne međunarodne kompanije, KHL je samodovoljna i poptuno autonomna, a cilj nam je razvoj i popularizacija hokeja na teritoriji Rusije i drugih zemalja Evroazije“, navodi se u izjavi za Radio Sputnjik.\nKontinentalna liga inače redovno angažuje vrhunske strane igrače iz vodećih hokejaških nacija, uključujući Kanadu, Švedsku, Finsku, Češku Republiku i SAD. Nije čudno da inostrani hokejaši rado igraju u okviru KHL-a s obzirom da prosečna zarada iznosi 300.000 do 500.000 dolara, a bonusi čak 75 odsto plate za dobar učinak.\n„Materijalna strana medalje“ je na primer ponovo namamila neke od najvećih ruskih zvezda, uključujući levo krilo Ilju Kovalčuka, da 2013. iz NHL pređe u redove KHL-a. U nekim slučajevima, celi timovi su prešli iz svoje lige u KHL, uključujući Slovan iz Bratislave 2012. i Medveščak Zagreb godinu kasnije.\nNa navode da se ovde stalno radi o „otimanju“ igrača i redovnom rivalstvu, medijska služba KHL kaže da oni nemaju nameru, niti im je zadatak da konkurišu Nacionalnoj hokejaškoj ligi.\n„Saradnja između dve lige postoji i realizuje se na osnovu odredbi ’Memoranduma o razumevanju‘, koji sadrži opšte principe poštovanja ugovora, obavezuje strane da se pridržavaju pravila koja imaju za cilj izbegavanje spornih situacija pri prelazu igrača iz jedne lige u drugu i predviđa razmenu informacija o ugovornim statusima hokejaša“, navode iz informativne službe.\nRuski predsednik Vladimir Putin učestvuje u prijateljskoj utakmici Noćne hokejaške lige u Galaktika centru u Krasnoj poljani\nAmerikanac Tim Sestito, profesionalni hokejaš, voli Rigu, koja je njegov novi dom. Čak je i porodicu doveo u Letoniju. Iako njegov tim, Dinamo Riga, član KHL-a, nije uspeo da se domogne plej-ofa ove sezone, Sestito je dobio debelu nadoknadu za usluge, a zlonamerni kažu „zahvaljujući Kremlju“.\nSam Sestito pun je hvale i kaže da se u KHL igra odličan hokej.\n„To je potpuno druga vrsta hokeja, nije samo da bace pak i jure ga kao mi u Severnoj Americi. Ovde ima mnogo više prostora i vremena za rad“, dodaje on.\nAleskandar Kuzmak zaključuje da je zapravo odlično to što Kremlj „optužuju“ da želi da oteža jednostrano prikazivanje Rusije.\nMeč Kontinetlane hokejaške lige između CSKA i Metalurga\n„U konkretnom slučaju, smatram da bi KHL trebalo i više da utiče na svetski hokej. U ovom smislu sam verovatno konzervativan jer smatram da bi KHL, kao najbogatija evropska liga, trebalo da diktira svoja pravila evropskom hokeju. Mi bismo trebali da stvaramo svoj šampionat i svoja pravila polazeći od naših potreba, a ne po pravilima koje postavlja NHL. Drugim rečima, oni bi trebalo da se prilagođavaju nama, a ne mi njima. U tom smislu da KHL se može smatrati instrumentom ’meke sile‘. I dobro je dok je tako“, zaključuje Kuzmak.\nRecimo i to da će 80. po redu takmičenje za titulu svetskog prvaka u hokeju na ledu organizovano pod okriljem Svetske hokejaške federacije, biti održano od 6. do 22. maja 2016. u Rusiji. Utakmice će se igrati u Sportskom centru „Jubilejni“ u Sankt Peterburgu, dvorani kapaciteta 7.000 sedećih mesta, kao i u VTB ledenoj dvorani u Moskvi, kapaciteta do 12.100 mesta.\nTo je 7. put da je Rusija domaćin svetskih prvenstava u hokeju na ledu. Na takmičenje se nakon šest godina vraća reprezentacija Mađarske, kao i reprezentacija Kazahstana nakon jednogodišnje pauze. Titulu svetskog prvaka osvojenu godinu dana ranije u Češkoj braniće reprezentacija Kanade.\nmeka moć, hokej, KHL, Kontinentalna hokejaška liga, Gasprom, Vladimir Putin, Finska


Autovesti, Kobayashi vozi za Sauber\nVaša lokacija: Naslovna strana » Sport » Kobayashi vozi za Sauber\nKobayashi vozi za Sauber\nGlasine su se pokazale istinitim – Kamui Kobayashi će naredne sezone voziti za tim Sauber\nGlasine su se pokazale istinitim – Kamui Kobayashi će naredne sezone voziti za tim Sauber.\nUgovor je potpisan, pa sada ostaje da Kobayashi opravda ukazano poverenje. On je, inače, pokazao da ima veliki potencijal na ovogodišnjim trkama u Brazilu i Abu Dabiju (kao zamenski vozač).\nDvadesetrogodišnji Japanac ne krije oduševljenje: „Od početka karijere sam sanjao da se takmičim u Formuli 1. San mi se sada ispunio. Veoma sam zadovoljan što sam nakon dve trke u sezoni 2009. uspeo da dobijem mesto u jednom timu. Ponosan sam što ću nositi japansku zastavu u Formuli 1“.\nI Peter Sauber je zadovoljan, naglašavajući da je Kobayashi nakon neočekivane šanse pokazao visok kvalitet.


Brzo hodanje može da umanji posljedice lošeg sna - BIGportal.ba\nBrzo hodanje može da umanji posljedice lošeg sna\n3 Jula, 2021 3 Jula, 2021 037\nOni koji više vole da hodaju umesto da vežbaju, možda već znaju da je brzo hodanje usko povezano sa dužim životom. Kao što je primetio jedan od najboljih svetskih fiziologa, brzo hodanje – definisano kao hodanje dovoljno brzo da još uvek možete da pričate, ali ne i da pevate – može da vam produži život i do 20 godina.\nAli prema novoj studiji objavljeno u britanskom časopisu za sportsku medicinu, brzo hodanje određeni broj minuta svake nedelje može u stvari daumanji štetne posledice lošeg sna, koje su povezane sa bezbrojnim zdravstvenim problemima – uključujući i ranu smrt.\nVeza između spavanja, vežbanja i vašeg životnog veka\nNaučnici su odavno ustanovili da je loš san povezan sa kraćim životom i nedostatakom fizičke aktivnosti. Na kraju, istraživači su pokušali da vide kako će vežbanje i spavanje, uzimajući u obzir oba, uticati na rizik od smrti.\nOslanjajući se na veliku studiju u Velikoj Britaniji, istraživači – sastavljeni od timova sa Univerziteta u Sidneju u Australiji i Univerzitetskog koledža u Londonu, su 11 godina analizirali zdravstvene podatke više od 380.000 ljudi prosečne starosti od 56 godina.\nIstraživači su beležili količinu vežbanja tih ljudi i da li je ona bila “visoka”, “srednja” ili “niska”, kao i kvalitet njihovog sna, koji je definisan kao “zdrav”, “srednji” i “loš”.\nU tom analiziranom vremenskom okviru više od 15.000 ljudi je umrlo, većina od raka, dok su drugi umrli od bolesti srca i moždanog udara.\nNe možete da spavate, trebalo bi da hodate\nNa kraju svoje analize, istraživači su zaključili da brzo hodanje 2,5 sata nedeljno – ili trčanje 1 sat i 15 minuta nedeljno – izgleda da “eliminiše većinu štetnih posledica” lošeg sna.\nDrugim rečima: čini se da brze šetnje smanjuju neke zdravstvene rizike koje nastaju usled lošeg sna, uključujući rizik od rane smrti.\nŠtaviše, prema njihovim proračunima, ako puno spavate i ne vežbate, postoji skoro 60 odsto veća verovatnoća da ćete rano umreti za razliku od nekog ko vežba i dobro spava. Takođe je skoro 70 odsto verovatnije da ćete dobiti srčana oboljenja i imaćete 45 odsto veći rizik od raka.\nHodanje podržava i SZO\nPrema smernicama Svetske zdravstvene organizacije (SZO) za fizičku aktivnost, kažu da bi sve odrasle osobe starije od 18 godina trebalo da imaju 150 do 300 minuta vežbanja umerenog intenziteta svake nedelje (poput brzog hodanja) ili 75 do 150 minuta energičnog vežbanje intenziteta svake nedelje (kao što je trčanje).\nAko bolje spavate, verovatno ćete doneti bolje odluke, među kojima će biti i ta da izaberete da vežbate i bolje se hranite. Međutim, ako ste neko ko neprestano spava, ovo istraživanje ukazuje na to da je baš zato važnije da ne propuštate da trenirate.\nAlkohol i vrućine: Kako ispijanje pića utiče na tijela tokom visokih temperatura\nSpinacoli stradala Ahilova tetiva, pauziraće mjesecima\nTromboza kao posljedica koronavirusa: Doktor ukazao na značaj praćenja D-dimera\nKokos kaša sa orašastim plodovima\nKineski matematičari “sahranili” sve strategije protiv koronavirusa: Kada bi mi tako, bilo bi pola miliona\nPožar u Banjaluci, automobil izgorio u garaži


Bečić najozbiljniji kandidat za predsjednika Skupštine - BH Reporter\nBečić najozbiljniji kandidat za predsjednika Skupštine\nNosilac liste “Za budućnost Crne Gore” Zdravko Krivokapić najvjerovatniji je kandidat nekadašnje opozicije za novog mandatara, dok je lider Demokrata Aleksa Bečić najozbiljniji kandidat za novog predsjednika Skupštine Crne Gore, saznaju Dnevne novine iz više izvora bliskih novoj većini.\n– Nova vladajuća većina je sastavljena od mnogo partija, zbog toga će sastavljanje Vlade ići jako teško. Mora dosta toga da se posloži. Zbog toga su mogući veliki obrti. Očekujte neočekivano – kazao je DN sagovornik dobro upućen u sva dešavanja komentarišući ovaj iznenadni obrt.\nPrema ranijoj projekciji, uz nespornog mandatara Krivokapića, kome mandat po zakonu daje predsjednik države, potpredsjednička mjesta u novoj Vladi su trebali zauzeti Dritan Abazović i Aleksa Bečić, ali je očigledno da je više scenarija u igri i da se situacija mijenja iz sata u sat.\n– Danas je najbliži kandidatu opozicije za mandatara Krivokapić, a Bečić je kandidat broj jedan za predsjednika Skupštine. Da li će tako biti i 23. septembra kada se bude birao čelni čovjek parlamenta, zaista ne znam. Mnogo je opcija na stolu – kazao je izvor.\n“Pobjeda” je jučer objavila da su lideri Demokratskog fronta pod velikim pritiskom domaće javnosti ali i ambasada EU, da ključna mjesta u takozvanim ministarstvima sile odbrane, unutrašnjih poslova, kao i čelne pozicije u Upravi policije i Agenciji za nacionalnu bezbjednost prepuste ljudima koji do sada nemaju teret nacionalističe retorike i koji su nisu direktno vezani sa Srbiju i Rusiju.\nS druge strane lider URA-e je juče bio prilično siguran da će vladajuća koalicija relativno brzo konstituirati zakonodavnu vlast.\n– Imamo već prijedlog ko bi bio predsjednik Skupštine i mislim da neće biti problema oko konstituisanja Skupštine. Što se tiče Vlade trebat će više vremena da se ona konstituiše, jer ima više obaveza. To se odmah neće desiti. Trebat će nam određeni broj dana – rekao je jučer Abazović.\n– Realno, koalicija okupljena oko Fronta mora imati oko 60 odsto vlasti. Sve ostalo je prevara birača – kazano je iz koalicije.\nUkoliko Bečić zaista postane predsjednik parlamenta morat će da popravi imidž svoje partije što se tiče parlamenta, jer su poslanici Demokrata u prošlom mandatu bojkotovali Skupštinu, nisu dolazili na posao, a redovno su primali platu.\nCrnogorski parlament bit će konstituiran 23. septembra, a kako sada stvari stoje, postoji dobra šansa da bude izabran novi predsjednik najvećeg zakonodavnog tijela.\nPrevious Koronavirus prijeti obrazovanju djece diljem svijeta\nNext Bandić: Najviše otpora roditelja izazvale su preporuke nošenja zaštitnih maski


UNS :: UNS vesti :: Suđenje za povraćaj imovine nezakonito ugašene TV Stil odloženo za april\nNaslovna | Aktuelno | UNS vesti | Suđenje za povraćaj imovine nezakonito ugašene TV Stil odloženo za april\nNi devet godina od kontrole Poreske filijale Svilajnac i godinu dana pošto je dokazano da TV Stil ima pravo na povraćaj novca koji joj je nezakonito oduzela Poreska uprava, novac nije vraćen. Vlasnik televizije Radosav Lazić pravdu je rešio da potraži na sudu. Prvo ročište bilo je zakazano je za sutra u 10 sati, u Kragujevcu, ali je ono danas odloženo za 26. april.\n„Kako se rokovi prolongiraju i kako nema dobre volje sa druge strane, Višem sudu u Kragujevcu je podneta tužba za povraćaj novca i opreme, kamatu i obeštećenje. Oduzeli su nam opremu i novac na osnovu rešenja koja smo pobijali kod viših poreskih instanci i na sudu. Do današnjeg dana ništa nam nije vraćeno. Istovremeno, iako smo provučeni kroz blato nema ni izvinjenja ni obeštećenja“, rekao je Lazić UNS-u.\nPodsećamo, 2007. godine, dan nakon što je na TV Stil emitovan TV duel između tadašnjeg predsednika opštine Svilajnac Dobrivoja Budimirovića Bidže i predsednika opštine Batočina Radiše Miloševića, u TV Stil je došla poreska inspekcija koja je ovoj televiziji blokirala račun.\nVlasnik i direktor Televizije Stil iz Lapova Radosav Lazić je 2013. godine, nakon 5 godina teške borbe, dokazao da je filijala Poreske uprave u Svilajncu nezakonitim rešenjem o blokadi računa ugasila ovu lokalnu televiziju.\n„Od posledica blokade 35 novinara i medijskih radnika tada je ostalo bez posla“, kaže Lazić za UNS i dodaje da je „naredne dve godine morao u korist poreske uprave da čuva opremu televizije, za koju je o svom trošku iznajmljivao prostor. Na kraju, Poreska filijala Svilajnac je preuzela i prodala opremu“, navodi Lazić.\nIako je od Rešenja Privrednog suda prošlo skoro tri godine, TV Stil još uvek nije dobila novac. Poreska uprava u Svilajncu se na nekoliko zahteva za povraćaj novca oglušila.\n„Poreska filijala Svilajnac na čelu sa novom direktorkom Violetom Kostić godinu dana 'traži mišljenje', preporuke viših instanci i modele kako bi to moglo da se završi, sve vreme nas obmanjujući neosnovanim, zakonski neutemeljenim predlozima. Rokove redovno prolongira reagujući tek kad je dopisom upozorimo da im za ćutanje administracije sleduje tužba. Tek tada stižu odgovori kako iz nekih (proceduralnih) razloga, 'još uvek ne može da odgovori'“, kaže Lazić.\nOn dodaje da su, tokom devet godina, na različite načine pokušavali da ga odvrate od borbe.\n„Bilo je puno bisera dok su nas gurali u blato. Pretili su da 'se nikako ne žalimo jer ćemo tek onda da vidimo šta sve mogu'. Danas posle decenije natezanja, ponižavanja i preganjanja, Poreska filijala Svilajnac nam i dalje onemogućava da do svog novca dođemo. O odgovornosti za učinjeno nema ni pomena“, rekao je Lazić i dodao da je „zbog ćutanja administracije bio je prinuđen da pokrene sudski postupak.\n„Dosta mi je suđenja, ali izgleda da je to jedino rešenje,“ ističe Lazić.\nNa pitanja UNS-a kada će Laziću biti vraćen novac, Poreska uprava odgovorila je da UNS-u ne može da dostavi odgovore, a da će o ishodu postupka biti obavešten Radosav Lazić.\nPodsetimo, UNS od 2007. godine ukazuje na nezakonitu blokadu ovog medija i ističe da je u Srbiji posle 5. oktobra 2000. godine ovo najdrastičniji slučaj dugogodišnjeg pritiska i finansijskog uništavanja medija.


Ljdsuki mzoak je čdunsea svatr - ako možete da pročitate ovaj tekst, imate tzv. "poremećaj" mozga\nLjdsuki mzoak je čdunsea svatr – ako možete da pročitate ovaj tekst, imate tzv. „poremećaj“ mozga\nIZVOR: 24sata.hr | PONEDELJAK, 24.08.2020 | 17:31\nKoliko puta vam se dogodilo da negde pročitate neku reč kojoj nedostaje neko slovo, ili je redosled slova premešten, a vi ipak pročitate značenje te reči?\nJ3ST3 l1 ZN4L1 D4 LJUDSK1 M0Z4K 1M4 SP0S0BN0ST D4 T3KST P0SM4TR4 K40 C3L1NU, T3 D4 PR3P0ZN4J3 1 B3Z PR0BL3M4 Č1T4 1 R3Č1 K0J3 N1SU 1SPR4VN0 N4P1S4N3? 0V4 P0J4V4 N4Z1V4 S3 T1P0GL1K3M1J4, 4 14K0 J0Š UV3K N1J3 5LUŽ83N0 Z4V3D3N4 U KNJ1G4M4, SV0J3 UP0R1ŠT3 PR0N4L4Z1 U G3ŠT4LT PS1H0L0G1J1\nLjudski mozak je biološki kompjuter koji obrađuje informacije. Naš mozak nije u stanju da izvodi nezamislive matematičke operacije kao pravi kompjuter, ali može razmišljati, pisati poeziju, dizajnirati, režirati filmove...\nPored ovoga mozak ima i neke druge sposobnosti kao što je tipoglikemija. Koliko puta vam se dogodilo da negde pročitate neku reč kojoj nedostaje neko slovo, ili je redosled slova premešten, a vi ipak pročitate značenje te reči? To je zato što mozak na reči gleda kao na celinu, a ne kao posebna slova.\nAko uspete da pročitate ovu poruku bez problema, to znači da vaš mozak radi besprekorno.\n"Btnio je smao da su pvro i zdnjae sovlo rčei na parovm msetu. Sovla u seridni mgou biti ptoupno imzenaša. Vi tađoke mžoete čtiati bez porlbema čak i ako je na srtanom jzeiku".\nJeste li čuli za pojam tipoglikemija? To je pseudoznaučna konstrukcija koja je nastala posle jednog pisma upućenog "New Scientist-u", a reč je o anomaliji mozga da prepozna, a zatim i pročita reči u kojima su slova ispremeštana.\nTipoglikemija je šaljivi naziv za ‘poremećaj’ mozga da pročita reči, u kojima slova nisu napisana ispravnim redosledom ili čak neka i nedostaju. Javlja se iz razloga što je mozak, kao najsloženiji ljudski organ sposoban da izvodi komplikovane radnje, među koje se može ubrojiti i mogućnost da na reči gleda u vidu celine, a ne slovo po slovo.\nDovoljno je zadržati prvo i poslednje slovo u izrazu, a ostala se mogu ispremeštati kakogod i biće ih opet relativno jednostavno pročitati.\nAko ste uspešno rešili prvi nivo sa srpskim jezikom, pokušajte da pročitate i ovih nekoliko rečenica na engleskom.\nJoš jedan primer tipoglikemijskog teksta:\nOriginalan tekst: “I couldn’t believe that I could actually understand what I was reading: the phenomenal power of the human mind. According to a research team at Cambridge University, it doesn’t matter in what order the letters in a word are, the only important thing is that the first and last letter be in the right place. The rest can be a total mess and you can still read it without a problem. This is because the human mind does not read every letter by itself, but the word as a whole. Such a condition is appropriately called Typoglycemia".


Бошњаци пристали на отцјепљење Српске | Јадовно 1941.\nBošnjaci pristali na otcjepljenje Srpske\nDatum objave: subota, 3 januara, 2015\nVojno rukovodstvo takozvane Armije BiH bilo je spremno da poslije potpisivanja Vašingtonskog sporazuma između Bošnjaka i Hrvata, kojim je stvorena Federacija BiH /FBiH/, prihvati opciju otcjepljenja Republike Srpske, objavio je “Pres Republika Srpska”.\nList piše da se u strogo povjerljivom dokumentu Obavještajne uprave muslimanske vojske od 10. marta 1994. godine, koji su potpisali ratni komandant takozvane Armije BiH Rasim Delić i načelnik Glavnog štaba Mustafa Hajrulahović Talijan, između ostalog, navodi da bi se poslije formiranja bošnjačko-hrvatske federacije Srbima u BiH trebalo dopustiti da se sami opredijele o svom statusu.\n“/Vašingtonski/ sporazum sigurno dovodi do novog odnosa snaga u BiH, koji će, bez obzira na to pristali Srbi ili ne, prisiliti srpsku stranu na značajne teritorijalne ustupke. Opcija otcjepljenja bosanskih Srba mogla bi se dopustiti samo u okviru one teritorije na kojoj su bili etnička većina”, navodi se u izvještaju koji su Delić i Hajrulahović poslali ratnom Predsjedništvu takozvane Republike BiH uoči potpisivanja sporazuma u Vašingtonu.\nU izvještaju se iznose i zanimljiva zapažanja o odnosu velikih sila prema ratu u BiH, gdje se, između ostalog, navodi da prema njihovim saznanjima, glavni protivnik opstanka BiH u takozvanim avnojevskim granicama nije tradicionalni srpski saveznik Rusija, već Velika Britanija.\n“Indikativno je da jedino britanski mediji Vašingtonski sporazum tumače kao podjelu sfera Istoka i Zapada preko teritorije BiH, podrazumijevajući da će se Republika Srpska otcijepiti i pripojiti Srbiji, čime se još jednom potvrđuje da je jedino London ostao dosljedno na pozicijama stvaranja velike Srbije, u skladu sa tradicionalnom britanskom antinjemačkom geopolitičkom logikom”, piše u izvještaju.\nNekadašnji visoki politički funkcioner iz Srpske, koji je insistirao na anonimnosti, tvrdi da povjerljivi izvještaj bošnjačkih generala u kojem se muslimanskom vođstvu sugeriše da prihvati otcjepljenje Srpske, predstavlja dokaz da je u ratnom Sarajevu postojala snažna struja koja se zalagala za stvaranje muslimanske “fildžan države”.\nDivljaštvo u srcu Evrope – bosanski rat 1992-1995 – Jadovno …


STANOVNICI ULICE U SAMOM CENTRU GRADA TRAŽE NOVE LEŽEĆE POLICAJCE KAKO BI SE BAHATI VOZAČI DOVELI U RED | Apel\nPRIČE Uncategorized STANOVNICI ULICE U SAMOM CENTRU GRADA TRAŽE NOVE LEŽEĆE POLICAJCE KAKO BI SE BAHATI VOZAČI DOVELI U RED\nSTANOVNICI ULICE U SAMOM CENTRU GRADA TRAŽE NOVE LEŽEĆE POLICAJCE KAKO BI SE BAHATI VOZAČI DOVELI U RED September 26, 2020\nŽitelji i oni koji prolaze ulicom, koja je paralelna sa parkom, na Trgu Topličkih junaka, u samom centru grada, strepe od bahatih vozača, jer su „ležeći policajci“ oštećeni i ne sprečavaju neodgovorne da voze neprimerenom brzinom i ugrožavaju bezbednost pešaka i drugih učesnika u saobraćaju. Oni još navode da su primorani da se kreću kolovozom, jer su trotoari kojih ima samo sa jedne strane ulice, zauzeli parkirani automobili, a delovi su neovlašćeno zagrađeni ili se koriste za skladištenje drva pred grejnu sezonu. Nadležne službe Grada Prokuplja, obećavaju uskoro postavljanje nove horizontalne signalizacije i građane pozivaju da inspekcijskim službama prijave probleme.\nGrađani iz ove ulice, ne duže od 50 metara, koja pripada Trgu Topličkih junaka, negoduju protiv nesavesnih vozača, koji bahato voze, ali i protiv toga što su „ležeći policajci“ pohabani i ne primoravaju vozače, da hteli ne hteli, smanjuju brzinu i tako ne ugrožavaju bezbednost pešaka i drugih vozača.\n-Postavljene veštačke prepreke, na kolovozu su izlizane ali i rasturene, pa sada neodgovorni vozači ovom ulicom samo projure, pored pešaka, koji su prinuđeni da se kreću kolovozom, jer su na trotoarima parkirana vozila, ali ih i neodgovorni pojedinci zauzimaju za lične potrebe – navodi jedan od stanara iz ovih zgrada.\nStanari ove ulice iz svojih zgrada direktno izlaze na kolovoz, što predstavlja problem za sve, pogotovu za starije, decu, a da ne govorimo o invalidima. Isti problem zapažaju i oni koju ovu ulicu povremeno koriste.\n-Nedavno sam prošao ulicom, krećući se kao kroz lavirint. Zaobilazio sam prepreke na trotoaru, pa sam tako više kretao kolovozom. Trotoare su uglavnom zauzeli automobili, deo je ograđen, a na delovima trotora, bila su poređena drva za ogrev – kaže jedan naš sugrađanin.\nNadležne služba Grada Prokuplja navode, da je u pripremi javna nabavka, kojom će pored ostalog biti obezbeđeni i „ležeći policajci“, pa se njihova zamena očekuje ubrzo, nakon okončanja procedure. Oni naglašavaju, da su svesni činjenice da je ova ulica, jedna od nafrekventnijih u gradu, pored ulice “9. oktobar“, jer sabira tranzitni saobraćaj ka izlazu iz grada. Zato će je obnavljanje horizontalne signalizacije u ovoj ulici biti prioritet. Što se tiče zauzeća trotoarskih površina, građanima se savetuje, da prijave problem Komunalnoj inspekciji.\nPreuzeto sa: https://prokupljenadlanu.rs/drustvo/stanovnici-ulice-u-samom-centru-grada-traze-nove-lezece-policajce-kako-bi-se-bahati-vozaci-doveli-u-red-9035.htm\nBezbednost dece u saobraćajuProkupljeProkuplje na dlanu\nPrethodnoOslikan mural sa likom Nebojše Glogovca – SOKOLAC\nSledećeJezero Krupac očišćeno od otpada


U Areni trenutno 46 pacijenata – Studio B\nU Areni trenutno 46 pacijenata\nU Areni trenutno 46 pacijenata Studio B\nObjavljeno: 04.08.2020. 14:25 Izmenjeno: 05.08.2020. 10:50\nU privremenoj kovid bolnici Beogradska Arena po najnovijem preseku stanja nalazi se 46 pacijenata, koji su pokretni, ali imaju upalu pluća, kaže koordinator te privremene bolnice pukovnik Veljko Milić. Kroz ovu privremenu bolnicu do sad je prošlo preko 400 pacijenata kaže Milić i dodaje da je čak 360 pacijenata otpušteno na kućno lečenje.\nArena raspolaže sa kapacitetom od 360 kreveta u parteru a postoji mogućnost proširenja do 500 kaže kaže pukovnik Veljko Milić i dodaje da u je u Areni trenutno 46 pacijenata od kojih najmlađi ima 18 a najstariji 85 godina. On kaže da o pacijentima trenutno brine 100 medicinskih radnika od kojih se niko nije zarazio covidom 19.\nSada svaki bolesnički krevet ima sistem za terapiju kiseonikom kaže Milić i dodaje da je to olakšica ne samo za bolesnike već i za zaposlene. Po rečima Milića da bi napustio Arenu i otišao kući pacijent mora da bude klinički stabilan a to znači da nema temperaturu, da više nema potrebu za terapijom kiseonikom kao i da mu pritisak bude u normali. Nakon otpusta, kako kaže, pacijenti borave 14 dana u kućnoj izolaciji a tek pošto bris nakon tog perioda bude negativan mogu se vratiti ustaljenoj svakodnevnici.\nU Kini 32 nova uvezena slučaja COVID-19


FOTO: Završeno šahovsko prvenstvo ŠSFBiH - Prvaci Sabahudin Buljubašić i Nadina Mahmutbegović –Zeničanin Goran Trkulja treći - Zenicablog\nFOTO: Završeno šahovsko prvenstvo ŠSFBiH – Prvaci Sabahudin Buljubašić i Nadina Mahmutbegović –Zeničanin Goran Trkulja treći\nFOTO: Završeno šahovsko prvenstvo ŠSFBiH – Prvaci Sabahudin Buljubašić i Nadina Mahmutbegović –Zeničanin Goran Trkulja treći – Nakon četvorodnevnog takmičenja i uz učešče 52 takmičara, danas 16.12.2018.godine u Lukavcu je završeno 12.otvoreno seniorsko pojedinačno prvenstvo u šahu za 2018.godinu, (zajednički turnir za igračice i igrače). Prvenstvo se igralo od 13.-16.12.2018.godine.\nOrganizator je bio ŠSFBiH, a tehnički organizator bio je je Šahovski savez tuzlanskog kantona.\nU muškoj konkurenciji pobjednik je FM Sabahudin Buljubašić, član TŠK Sloboda sa 5,5 poena,\ndrugi je velemajstor (GM) Milan Vukić, član ŠK Goražde, takođe, sa 5,5 poena, a treći Zeničanin-internacionalni majstor (IM) Goran Trkulja, član ŠK Čelik, takođe sa 5,5 poena, ali sa slabijim dodatnim kriterijima.\nU ženskoj konkurenciji najbolje plasirana je Nadina Mahmutbegović iz Živinica sa 4,0 poena.\nTako su novi prvaci OPŠSFBiH u muškoj i ženskoj konkurenciji postali FM Sabahudin Buljubašić, član TŠK Sloboda i Nadina Mahmutbegović, član OŠK Živinice.\nPobjednici, Sabahudin Buljubašić i Nadina Mahmutbegović su osvojili titule prvaka OPŠSFBiH u muškoj i ženskoj konkurenciji za 2018. godinu, pripao im je pehar i novčana nagrada i svim nagrađenim igračima dodjeljene su diplome.\nNa prvenstvu je nastupilo i pet šahista iz šahovskih klubova ŠK Čelik (Goran Trkulja) i ŠK Preporod (Dino Marković, Halid Bajramović, Latif Hadžić i Hajrudin Kustura). Postigli su veoma dobre rezultate. Među 10 prvoplasiranih su Goran Trkulja, 3.mjesto, Dino Marković, 7.mjesto i Halid Bajramović, 9.mjesto.\nPored toga, mladi Dino Marković je osvojio 1.mjesto u kategoriji do 2150 poena ELO rejtinga, Halid Bajramović 2.mjesto i Latif Hadžić redovnu nagradu za 8.mjesto na prvenstvu. Hajrudin Kustura je osvojio 2.mjesto u kategoriji do 1900 poena ELO rejtinga. Podatke o specijalnim nagradama saopštio nam je mladi Dino Marković.\nNagradni fond iznosio je 3.100 KM i podijeljen je na 10 prvoplasiranih šahista. Nagrađena su po četvorica igrača ELO rejtinga do 2150 i 1900, a dodjeljene su i nagrade u ženskoj i konkurenciji kadeta.\nDirektor prvenstva bio je Ahmed Ćorić, glavni sudija Boris Budimir IA, a pomoćni sudija prvenstva bio je Hazim Habibović.\nPlasman 10 prvoplasiranih i nagrađenih šahista na prvenstvu\n1 3 FM Buljubašic Sabahudin BIH 2318 TŠK “Sloboda” 5,5 30,0 33,5 24,0\n2 2 GM Vukic Milan S65 BIH 2403 ŠK “Goražde” 5,5 29,5 33,0 23,5\n3 5 IM Trkulja Goran BIH 2301 ŠK “Čelik”, Zenica 5,5 29,0 32,0 23,5\n4 6 Obad Andrija BIH 2271 ŠK “Inzio-Tušanj” 5,5 29,0 32,0 23,0\n5 8 Trumic Enes BIH 2213 TŠK “Sloboda” 5,5 28,5 32,0 23,0\n6 1 GM Dizdarevic Emir BIH 2438 ŠK “Napredak”, Sarajevo 5,0 30,0 33,5 22,5\n7 10 Markovic Dino U20 BIH 2146 ŠK “Preporod”, Zenica 4,5 27,0 30,0 19,5\n8 7 FM Iveljic Igor BIH 2237 TŠK “Sloboda” 4,5 26,5 29,0 20,5\n9 11 Bajramovic Halid S65 BIH 2111 ŠK “Preporod”, Zenica 4,5 26,5 28,5 20,0\n10 14 FM Dugonjic Dragan BIH 2043 ŠK “Lukavac” 4,5 25,0 27,5 18,5\nFoto galerija Boris Budimir\nTagovidino markovic fbih fida goran trkulja sah šahovsko prvenstvo takmicenje zenica


Jedini izlaz (2020) | SerbianForum\nJedini izlaz (2020)\nZačetnik teme vragolancica\nDatum pokretanja 17.04.2021\nSve se dešava u okrilju moćne advokatske familije Kolar i njihovih javnih i tajnih saradnika. Šest godina je prošlo od pogibije Saše Kolara, jednog od vlasnika advokatske kancelarije i supruga Ane Kolar, u požaru kluba „Jedini izlaz“ . Neposredno posle izricanja kazne vlasniku kluba u kojem je pored Saše nastradalo još 12 mladih ljudi, Ana od nepoznatog pošiljaoca dobija mejl sa video snimkom u kojem vidi svog muža. Posumnja da je živ, a da je čitava priča oko njegove pogibije nameštaljka.\nAna tada bez razmišljanja kreće u potragu za njim i dolazi do saznanja koja samo potvrđuju njenu sumnju. Paralelno, iznenadna smrt najboljeg druga njegove ćerke, uvlači inspektora Dejana Štrpca u lanac zločina, koji počinje misteroznim nestankom mlade advokatice od pre šest godina. Dok sve radi protiv njih, dvoje junaka započinju zajedničku potragu za istinom, koja ih suočava sa mrežom laži, ucena i ubistava, ali i mračnim tajnama iz sopstvene prošlosti.\n„Jedini izlaz“ je prva srpska autentično hičkokovska triler serija koji će vas držati u neizvesnosti do poslednjeg kadra. Jedan od glavnih razloga za to je što se uspešno i nepredvidljivo poigrava sa poznatim krimi standardom po kojem su svi osumnjičeni, a krivac je onaj u kog najmanje sumnjamo. U „Jedinom izlazu“ ne tragamo za krivcem, nego za onim ko je najmanje kriv!\nAnđelka Prpić, Ljubomir Bandović, Danica Maksimović, Milan Čučilović, Nikola Ristanovski, Milena Predić, Janko Popović Volarić, Toni Mihajlovski, Sonja Kolačarić, Jovo Maksić, Boris Komnenić, Andrija Bošković i Klara Hrvanović.\nReactions: UskoDusko, Blackfosil, djordje56 i 13 ostalih\nReactions: medicinar993, SXLOOK, cepinix i 92 ostalih\nReactions: SXLOOK, trstenkirhen73, MakAus i 77 ostalih\nReactions: SHARK8573XX, snex1, SanjicaAna i 63 ostalih\nNE MENJAM LINKOVE....\nReactions: SHARK8573XX, yocasylver, Corwaseed1928 i 58 ostalih\nReactions: SXLOOK, SHARK8573XX, lovro61 i 22 ostalih\nReactions: SXLOOK, UskoDusko, SHARK8573XX i 22 ostalih\nReactions: SXLOOK, SHARK8573XX, zekazecc i 37 ostalih\nReactions: SXLOOK, Blackfosil, nikolabdpg i 48 ostalih\nReactions: SXLOOK, SHARK8573XX, vlado120 i 29 ostalih


Pušačka zona u Beogradu – Šta žene žele\nPosted on 08.12.2012. 07.12.2012. by Jovana Vasilić\nPušačka zona u Beogradu\nPrva pušačka zona u Beogradu otvara se 9. decembra na Trgu Milana Mladenovića ispred Doma Omladine, nakon čega sledi i rege koncert. Projekat je pokrenut da bi se skrenula pažnja na problem nagomilanih pikavaca na javnim površinama.\nPod sloganom “Pod nije piksla”, a uz podršku Gradskog sekretarijata za zaštitu životne sredine, pokrenuta je inicijativa kojom se predviđa postavljanje pušačkih zona na pet lokacija u Beogradu.\nPušačka zona je mesto gde je moguće bezbedno i ekološki ugasiti cigaretu i pruža mogućnost da se zona dima početno grupiše i time donekle umanji šteta pasivnog pušenja. U Beogradu one će sadržati po dve pepeljare model – “Toranj”, koja je projektovana tako da se u nju jednostavno ubacuje dovršena, a neugašena cigareta.\nOčekivani uticaj postavljanja prvih pušačkih zona je da se na tih pet lokacija vidno smanji broj opušaka bačenih u okolinu, a da se pročuje slogan “Pod nije piksla” koji bi trebalo da poveća pažljivost građana pušača.\nZa prvi talas promocije projekta organizatori su pripremili i određenu količinu takozvanih džepnih piksli koje će biti podeljene pušačima.\nUkoliko se pušačke zone pokažu kao dobro početno rešenje za smanjenje broja bačenih opušaka, udruženje “Piksla” najavljuje razvoj plana za selektivno sakupljanje pikavaca u poseban kontejner i mogućnosti reciklaže pušačkog otpada.\nCategoriesVesti TagsBeograd, Ekologija, Pod nije piksla, Projekat, Pušačka zona, Stazenezele.rs, Trg Milana Mladenovića, Udruženje Piksla, Vesti, Zdravlje, Život\nPrevious PostPrevious “Еаsy Tiger” u KC Gradu\nNext PostNext Veče operskih arija


26.06. Međunarodni dan protiv zloupotrebe i krijumčarenja droge - Apoteka Kragujevac\n26.06. Međunarodni dan protiv zloupotrebe i krijumčarenja droge\nPosledice zloupotrebe psihoaktivnih supstanci pogađaju sve društvene slojeve u svim zemljama sveta. U svetu više od 200 miliona ljudi najmanje jednom godišnje uzme nekku drogu, od kojih je 25 miliona i zavisnika, a svake godine 200.000 ljudi umre od posledica korišćenja droga.\nCilj kampanje je da se motivišu ljudi za učešće u svim aktivnostima koje mogu da doprinesu smanjenju zloupotrebe droga. Posebno značajna ciljna grupa su mladi koje treba motivisati za zdrave stilove života. Uspešne preventivne mere uključuju i prepoznaju značajnu ulogu porodice, škole i zajednice u jačanju preventivnih faktora i smanjenju faktora rizika i treba da budu u skladu sa dokazima, ali i specifičnostima sredine u kojoj se sprovode. Zbog toga je i ove godine slogan kampanje "Globalna akcija - zdravo okruženje bez droga".Svaka zajednica ima jedinstvene probleme i specifičnosti. Zbog toga je posebno važno da aktivnosti budu planirane i implementirane uz uključivanje svih segmenata društva: porodice, škola, zdravstvenih radnika, policije, sudstva itd.\nIzvor: Institut za javno zdravlje Srbije ''Dr Milan Jovanović Batut"


"Denver lièi na Golden Stejt – oni su sila koja dolazi" - B92\n"Denver lièi na Golden Stejt – oni su sila koja dolazi"\nIstorija se ponavlja, smatraju amerièki mediji, pa tvrde kako ima mnogo sliènosti izmeðu Denver Nagetsa i Golden Stejt Voriorsa.\nSN Izvor: B92 petak, 25.09.2020. | 13:27\nBravo za tekst! Svaki tim je na svoj nacin unikat.Svi znamo za kvalitete pomenute dvojice Kari i Tompson,nesto slicno se stvara ili bolje receno stvorilo u "grumenjima"sa "dvojcem" Jokic- Marej.Svakako da je potreban treci a ponekad i cetvrti covek iz "senke".Takvih je slucajeva u istoriji NBA mnogo.\nDa li ce to biti mladi Porter ili Bol pokazace vreme.Denver zaista nema tu privlacnost (iako bi i sam Barkli zeleo da igra sa Jokicem),ali vidi se iz aviona da ovaj tim ima potencijal za vise pogotovo vodjen kormilarom kakav je nas Jokic.PO utakmice dokazale su da je Marej izrastao u veliku zvezdu pa se otvara put ka daljem napredovanju i ostalih junosa!Kamo lepe srece da neki o potencijalnih zvezda odluci da ode putem Duranta i prikljuci se Denveru.Znamo gde skripi i koji je igrac potreban da pojaca tim, ali je za sada zbog prepunog budzeta Denver fokusiran da stvara pogotovo sto u svojim redovima imaju veoma mlade i potencijalne igrace,pa mozda jos neko eksplodira kao sto se to predvidja za Portera!? Dotle snovi o tituli su jos uvek u zeljama vreme ce pokazati,zar ne?\n(bmiles, 26. septembar 2020 00:07)\nI ruku na srce voriorsi da nisu uzimali djurenta bili bi par puta dominantniji.. I imali bi najmanje jednu titulu vise\n(Dogodine do Prizrena, dogodine do Knina, 25. septembar 2020 22:01)\nSlicnost je u tome sto su glavne igrace gradili sami umesto jurenja superzvezde. Durant je tu dosao kao slag na tortu. Denver za sada ima sve sto je potrebno ali dovoljna jedna greska i sve propadne kao sto je propalo u Oklahomi. Denver mora da zadrzi Jokica kao glavnog organizatora igre a da Marej bude glavni skorer i da vodi ekipu samo dok je Jokic na klupi. MPJ je veliki potencijal jer ima sjajan sut i odlican skok. Bol Bol je takav talenat kakav se retko radja, sa neverovatnom visinom i rasponom ruku, odlicnim vodjenjem lopte i odlicnim sutem. Interesantno je da Bol moze da igra na cak tri pozicije ali da je ipak njegoova prava pozicija strech five, sto znaci da bi u odbrani igrao centra a napadu cetvorku, sto je kompatibilno sa Jokicem. Za sada su max igraci Jokic i Marej, MPJ ima jos dve sezone pod ruki ugovorom a Bol Bil jos formalno nije ni ruki, sto znaci da njih cetvorica mogu da igraju zajedno barem jos 3 sezone. Ja Granta ne vidim kao deo sampionskog tima i bitno je da ga ne preplate jer onda upadaju u problem sa novcem. Za Denver je sada najvaznije kako da se oslobode Harisa i Bartona i da umesto njih dovedu nekog normalnog beka sutera. Dozier nije dobio sansu da pokaze koliko moze ali sa svojom odbranom, odlicnim vodjenjem lopte i ulaskom pod kos mogao bi da bude kompatibilan sa Marejem. Haris ima kriminalno lose vodjenje lopte i to je njegov najveci problem. Najvaznija stvar je da se ne zalecu vec da ili dovedu kvalitenog igraca ili da ne dovode nikog.\n(bskfan, 25. septembar 2020 19:41)\nNe znam sta ljudi ocekuju od Plamlija, da on resava utakmice?\nU NBA nemate 4 tima koji imaju solidnog rezervnog centra, a nemate 3 tima koji uopste imaju dobrog startnog centra.\nDenver ima ponajbolju klupu, ima veliki talenat u Porteru koji moze biti nova zvezda. Zamislite da vam mlad Durant ulazi sa klupe. To oruzje nema nijedna NBA ekipa osim Denvera.\nLjudi su olako zaboravili da je Porter bio najveci talenat generacije dok nije doziveo tesku povredu. Posle operacije, rehabilitacije bilo je pitanje da li ce uopste moci igrati kosarku, a on igra finale Zapada. Ljudi ga sad prozivaju za odbranu, gde vam je pamet? Porter je jos klinac, neiskusan, nije igrao kosarku 2 god.\nLiga nikada nije imala manje kvalitetnih visokih igraca.\nTrenutno je A.Davis najbolji visoki igrac u ligi. Davis je sjajan u nekim segmentima, ali u timskoj igri, pas igri je prosecan. U odbrani i skokovima, gde bi igrac njegove gradje trebao da dominira on je tanak. Jako sam se razocarao njegovom odbranom. Osim sto slabo cita protivnicke igrace, kasni u odbrani, sut brani tako sto ispruzi ruku.\nTo na basketu rade pocetnici. Skoci covece.\nLose se gradi pod kosem, ustvari, igra vise kao krilo/bek a ne PF/C.\nUmesto da rasturi Denver u skoku on bezi od kosa.\nSvodi mu se igra samo na sut, umesto da koristi visinu i pokretljivost i igra blize kosu.\nAli to je problem vecine danasnjih PF/C nemaju ledjnu tehniku. Lakse im je da se zabace i sutnu, nego da igraju na postu.\n(cisto onako, 25. septembar 2020 19:27)\nIgudala, i Livingston, Bogut visoki pikovi prikupljeni u rasulu... To treba???\n(Dirty, 25. septembar 2020 18:33)\nLjudi, ajmo da budemo realni. Ne mozete da ocekujete preokret protiv LAL iz vise razloga. Kvalitetniji su, duza klupa, sudije itd.\nDenver jeste 2x preokrenuo ali to je to za ovu godinu.\nTekst je fantastican, prelep. Tako ce i bitu. Denver nije slucajnost vec senzacija i buducnost. Treba jos 2-3 kvalitetna pojacanja koja bi produzila klupu i odmorila ovu dvojicu. Takticki su odlicni alu mora odbrana da se zategne za prsten.\nSve u svemu, nazire se njihova dominacija, jedva cekam to da gledam.\nNije realno da sada odu u veliko finale ali cu svakako zdusno navijati kao i do sada\n(Jagoda, 25. septembar 2020 17:08)\nNi nalik, to je kao da se porede Majnc i Bajern.\n(Will Mosley, 25. septembar 2020 16:28)\nАли сте заборавили да наведете још једну чињеницу. И поред тог успеха, ГСВ је отпустио тренера, који је створио тај ГСВ и тек су онда постали шампиони и то без Дурента, који се касније прикључио.\nНикола је био лош. Да ли због Хуарда или царињена лопте Мареја, како неки наводе, не знам. Да ће судије бити наклоњене Лејкерсима, то се знало и са тиме морају изаћи на крај, као и свака друга екипа која игра против ЛАЛ.\nАли главни кривац за пораз је Мелоун. Дозијер одигра одлично одбрану, он и даље форсира Крејга са мањом кошаркашком интелигенцијом и Дозијера у следећој не уводи у игру. Зар није видео да за разлику од других зна како треба да се постави да ЛеБрон и Дејвис добију личну у нападу када се залете на кош?\nНека се мало угледа на Фогела. Видео човек како је Јокић сам држао Денвер у игри у прошлој утакмици у 1. четвртини и да га Хуард пуно боље чува од МекГија и у следећој Хуард стартер.\nА Мелоун? Опет иста петорка. Зар није видео да их је Рондо уништио са клупе? Зашто није ставио Хериса да закључа Ронда? Зашто Херис мора бити стартер, када вола не може да убоде? Да чува Грина или КП-а? Зашто форсира Крејга пре Дозијера, када је видео да се овај пуно боље сналази и да су требали добити 3. утакмицу због његове одбране?\nБаш ме интересује да ли ће сада када су опет притерани уза зид нешто променити.\n(јд123, 25. septembar 2020 16:02)\nbice denver mnogo bolji u odbrani kad se ukljuci Bol Bol...imam osecaj da ce taj ogroman momak da kida!\n(coA, 25. septembar 2020 15:53)\nsamo sto je gsw iz san francisja ili ouklenda, nebitno, pa je u interesu lige da budu jaki, tesko da ce u buducnosti liga gurati denver i zato ne mislim da su za poredjenje\n(muuu, 25. septembar 2020 13:47)\nMa nemoj a jel znaš ti gde je uopšte ouklend i koliko ima stanovnika?! Jel znas da su posle pola veka izgubili NFL ekipu Oukland Raiders koja je preseljena u las vegas posto su toliko bitni...\n(petarczv, 25. septembar 2020 15:51)\nTrebaju im 3-4 igraca, dva vrhunska (pozicije 2 i 4) i 2 solidna za klupu (centar obavezno umesto Plamlija). Ako to nadju bice super. Iskreno, mislim da bi mogli da se dokopaju solidnog centra i krila lagano, ali bek i krilni centar ce biti izazov. Iskreno mislim da bi im Milutinov legao za back-up centra, steta sto ode u CSKA a ne NBA. Uklopio bi se odmah u ovu novu brzu igru tamo\n(max, 25. septembar 2020 15:50)\nDiskutovanje sa likovima koji koriste reci hvali, neznam i podpuno, je klasican mazohizam. Ne trudite se.\n(Milunka Malina, 25. septembar 2020 15:24)\nBice kad se rese Plamlija,kad nadju jednog krstenog beka sutera, Porter popravi odbranu za napad ce on biti dobar i nadju neku adekvatnu zamenu za Milsapa.\n(blaza, 25. septembar 2020 15:22)\nMožda ali bez Plamlija i Milsapa.\n(Kekec, 25. septembar 2020 15:14)\n@Fljorent Jashar kog crnog Herisa iz Filadelfije kad covek ima max ugovor?\n(Neko iz mase, 25. septembar 2020 15:12)\nGame 4: Neozbiljno veliki broj ofanzivnih skokova dozvoljenih protivniku i gomila nekih "decijih" bolesti ipak ukazuju na odredjenu konstantnu nonsalantnost u igri Denvera, koja ce neki put proci, nekada ne...voleo bih da gresim, jesu mladi, ali tesko ce im se ukazati ponovo ovakva sansa za NBA finale.\n(ads, 25. septembar 2020 15:03)\nSamo im hvali igraè kao Drejmond Grin. Poredjenje Grina sa Porterom je smešno, pre je Porter nešto slièno Durentu, ali još uvek daleko od tog nivoa. Treba im igraè kao Grin, neko ko borbenošæu tera ostale da daju maksimum, neko ko æe da napravi faul kad treba, isprovocira, odigra dobru odbranu itd. Na žalost, nemaju takvog igraèa, Milsap nije ni blizu toga. Sve u svemu imaju sasvim dobru ekipu, a možda i trenutni sastav bude iskusniji za još jednu sezona, pa i neke igraèe æemo možda videti sa nekim drugim stavom i ulogom u timu. Inaèe to ste dobro rekli u vezi fizikalija, osim one ekipe Majamija sa Bošom, Vejdom i Lebronom koja je bila stvarno fizièki i kvalitetom dominantna, sve ostle ekipe u zadnjih 30 godina, koje su osvajale titule, nisu imali neke posebno izrazite atlete, gledajuæi ukupan tim. Više su to prave košarkaške ekipe, a ne cirkuzanti, kao u pojedinim timovima, više lièi na evropsku filozofiju pobednièkog tima, mada verujem da je to i amerièka filozofija košarke, samo se izgubila u biznisu i atraktivnosti.\n(bulldog, 25. septembar 2020 15:03)\nGledam sinoæ Portera, i koliko god se trudio da mu nadjem opravdanje za kriminalno lošu odbranu to naprosto ne mogu. Ono je ispod svakog minimuma. Ja koliko laièki znam igranje odbrane je stvar volje i razumevanja igre.\n(Milan, 25. septembar 2020 14:57)\nIdu rame uz rame sa Lejkerisma koji imaju brdo allstar igraca i nekolikom sampiona i naravno protiv sudija. Cak iako izgube ovo je bila sjajna sezona za Denver!\n(ElHombre, 25. septembar 2020 14:56)\nZa Denverom i Jokicem veca histerija nego za Djokovicem. Kao da je neki nas tim ili reprezentacija. Svaka Jokiceva dobra partija u nebo se dize, svako lose vece ili ocigledna krivica za poraz i neki nedostatak u igri, kao sto je taj skok i losa odbrana, se unapred opravdavaju i potiru. Uglavnom se u takvim situacijama krive saigraci ili neka visa sila. Sagledavanje realnosti na terenu je boljka koja nas proganja. A nekad je tako lako biti objektivan... Hvala na objavljenom komentaru.\n(Losmi, 25. septembar 2020 14:24)\nMožda, ako dovedu Bojana Bogdanoviæa. Srbi æe to teško preko usta, ali uz Jokiæeve asiste i Bojanove obje noge na parketu (bez šuta iz pokreta i driblinga), to je najmanje 5 trica svaku utakmicu. Ovako nisi siguran, kad ovi trenutni (osim Murraya) šutiraju...\n(prika iz susjedstva, 25. septembar 2020 14:18)\n...neka dovedu Bogdanoviæa iz SAC, i Herisa iz PHL onda sve poèinje da ima smisla, za to vreme Bol u menzu i teretanu, a Plamli kod psihologa. Onda bi SAC sa pola gasa ušao u 2021 plejof i ringišpil bi se zavrteo 3x brže za konkurente\n(Fljorent Jashari, 25. septembar 2020 14:13)\nE sa èim se mi to zaluðujemo, sa tamo nekim klubom u Americi jer igra jedan naš, pa æe da ode u drugi, pa u treæi.... a briga njega za nas\n(Mr. CHOW, 25. septembar 2020 14:12)\nNisu ni blizu za porediti iz jednog jedinog razloga, san francisko i denver su dva razlicita svjeta sto se tice trzista\nDenver ne moze privuci velike igrace a bez 2-3 dobra igraca nemaju sanse za titulu, kad bi doveli tri dobra igraca umjesto milsepa plamlija i herisa onda bi bili vrhunski tim spreman za titulu, ovako je sve mucenje, gube 3 1 pa se vracaju a ne mozes se svaki put vratiti kad gubis 3 1\n(cole, 25. septembar 2020 14:10)\nDenver ima ogroman potencijal, samo da se ugledaju na GSW i naprave par pravih poteza.\nMilsap nije ispunio svoju ulogu veterana, a skupo je plaæen, o Plamliju i Bartonu ( koji je povredjen ) da ne prièamo, ogromne pare za mali doprinos.\nKada bi se otarasili ugovora njih trojice, sledeæe godine bi mogli da dovedu jednog izuzetnog podcenjenog igraèa, koji igra na nivou superstara, i želi da ode iz svoje ekipe, Bradley Beal-a.\nSa njim kao sigurnim šuterom i igraèem koji ima 20+ poena u proseku, a igra pristojnu odbranu, Jokiæ bi dobio potrebnu širinu u napadu. Pored Bila, Jokiæa, Mareja, Portera ne treba da brinu o napadu, samo još da popune roster sa par defanzivnih veterana, koji igraju za male pare, poput Iguodale, Arize itd, i Harrisa koji veæ razbija odbranu, imali bi izuzetno mlad tim konkurentan za titulu narednih 5,6 godina.\n(Dr.Mr., 25. septembar 2020 14:07)\nDenver ima osnovu,ne treba mnogo da eksplodiraju.Mozda i da naprave 2,3 titule za redom.\n(Kolja, 25. septembar 2020 14:05)\nLose gradjenje reketa i "nestanak" MPJ u odbrani su presudili sinoc..da je to bilo na nivou Nagetsi bi rijesili mec sredinom poslednje cetvrtine lagano\n(hadvao, 25. septembar 2020 14:04)\nPlamli zeznuo citavu seriju, sad je realno trebalo biti 2:2 u seriji. Denver je trebao povesti 2:1, Lejkersi bi onda ispucali svu pomoc sudija u cetvrtom mecu, i 5 mec bi se igrao posteno. Ovako na 1:3 minimalne sanse Denvera, mada ne i nemoguce, ali za ocekivati je da ako npr Denver pobjedi u narednom mecu, da se sudije odma umjesaju u 6 mecu. Nece se tu nista prepustati slucaju, da nebi otislo u 7 mec. Znaci ako se bude igrao 6 mec, ocekujte jos jednu pljacku ako bude bilo potrebe.\n(Mirko, 25. septembar 2020 13:59)\nDrago mi je što se Marej popraviobi postao konstantniji. Ima neke neverovatne i nevidjene poteze. Tehnièki je dobro potkovan. Da su mu sviralu onaj faul ko zna šta bi bilo do kraja utakmice. Za Jokiæa se sve veæ zna. Ono sinoæ je bila jedna lošija utakmica. Imao ih je u svakoj seriji po jednu. Svakome se desi loš dan. I nije lepo da ga što su mnogi sinoæ svašta loše komentarisali o njemu. Kod Grenta se vidi dosta samopouzdanja. Porter isto odlièan, samo da batali da dribla jer ne ume. Kad bi smanjili izgubljene lopte bili bi nepobedivi. Lejkerse su sudije izvukle u 2 utakmice, onu jednu im je Plamli poklonio i toliko.\n(mare, 25. septembar 2020 13:56)\nTesko sa Jokicem Denver moze biti sila, ali ako bi ga trejdovali za James Wisemana, onda bi bili strasni.\nDobili bi u napadu igraca 20+,a u odbrani opasnog rim protectora, sjajnu atletu i defanzivca sto im jako fali. Ovakav los playoff nece se vise ponoviti, Dalas ce biti jaci, Clippersi ce se valjda pojaèati, vraca se GSW po novu titulu. Lakersi ce biti jaci za Beala iz Washingtona, tesko da ce se Denver poklopiti sve kao ove godine.\n(samael, 25. septembar 2020 13:51)\nDa su ostavili Bizlija\n(Saša, 25. septembar 2020 13:48)\nSad tek ocekujem najbolju kosarku od Denvera, na 1:3 oni znaju da vise nemaju pravo na gresku, vec su dokazali da su u takvim situacijama najbolji, na kraju krajeva imaju 6:0 u plej ofu u takvim situacijama.\n(Mirko, 25. septembar 2020 13:48)


Prve izlazne ankete: Ubedljivo vođstvo Samoopredeljenja - Politički.rs\nPrve izlazne ankete: Ubedljivo vođstvo Samoopredeljenja\nKako je saopšteno, na osnovu oko 92 odsto prebrojanih glasova Samoopredeljenje je osvojilo oko 40 odsto glasova, Demokratska partija Kosova 19, Demokratski savez Kosova 13.95, a Alijansa za budućnost Kosova 10 odso glasova\nPRIŠTINA – Prema preliminarnim rezultatima izlaznih anketa, pokret Samoopredeljenje Aljbina Kurtija osvojio je najviše glasova na današnjim vanrednim parlamentarnim izborima na KiM.\nPrema podacima izlazne ankete PIPOS-a, koju je objavila televizija Klan Kosova, Samoopredeljenje je osvojilo 41,8 odsto glasova, piše Politika.\nKako se navodi, Demokratska partija Kosova je na drugom mestu sa 16,5 odsto glasova, na trećem je Demokratski savez Kosova sa 15,2 odsto, dok je Alijansa za budućnost Kosova osvojila 7,2 odsto glasova, prenosi Tanjug.\nIzlazne ankete objavili su i „Albanijan post” i Kanal 10 neposredno nakon zatvaranja biračkih mesta, a prema njihovim rezultatima Samoopredeljenju je pripalo 53 odsto glasova, prenosi prištinski Reporteri.\nPrema toj anketi, Demokratska partija Kosova ima 20 odsto glasova, Demokratski savez Kosova 17, a Alijansa za budućnost Kosova sedam odsto glasova.\nNa severu Kosova i Metohije izlaznost na vanrednim parlamentarnim izborima dostigla je 70 odsto, rekli su ranije u organizaciji „Demokratija na delu” (DnD) koja prati izbore na celom KiM.\nNa teritoriji celog Kosmeta, izlaznost je 42 odsto, rekao je za Tanjug koordinator DnD za sever Dušan Radaković.\nPokret Samoopredeljenje vatrometom je proslavio prve preliminarne rezultate vanrednih parlamentarnih izbora, po kojima je osvojio više od 50 odsto glasova, odnosno oko 58 mesta u skupštini.\nČlanovi stranke organizovali su vatromet nedaleko od sedišta stranke u Prištini, ali i u Peći gde je Pokret osvojio više od 51 odsto glasova, prenosi Bota sot.\nVećina prvih anketa pokazala je da je Samoopredeljenje osvojilo najviše glasova, a slede Demokratska partija Kosova, Demokratski svaz Kosova i Alijansa za budućnost Kosova, prenosi Tanjug.\nKako se navodi, radi se o glasovima građana, bez glasova dijaspore.\nCIK:Prvi rezultati pokazuju da Samoopredeljenje ima 40 odsto\nPRIŠTINA – Centralna izborna komisija u Prištini saopštila je večeras da prema prvim preliminarnim rezultatima vanrednih parlamentarnih izbora, vodi pokret Samoopredeljenje sa oko 40 odsto osvojenih glasova.\nKako je saopšteno, na osnovu oko 92 odsto prebrojanih glasova Samoopredeljenje je osvojilo oko 40 odsto glasova, Demokratska partija Kosova 19, Demokratski savez Kosova 13.95, a Alijansa za budućnost Kosova 10 odso glasova, prenosi portal Zeri.\nNa izbore je izašlo 812.984 glasača, odnosno 46,90 odsto, prenosi Tanjug.\nDaka: Izlaznost 46,98 odsto, još se glasa na nekim mestima\nPRIŠTINA – Predsednica Centralne izborne komisije u Prištini Valdete Daka izjavila je večeras da je, prema preliminarnom rezultatima, na današnjim vanrednim parlamentarnim izborima na KiM glasalo 46,98 odsto birača sa pravom glasa.\nOna je na konferenciji za novinare rekla da je to za oko tri odsto više nego na izborima održnim u oktobru 2019. godine, prenosi Koha ditore.\nKako je kazala, na pojedinim biralištima, pre svega u Prištini, glasanje još traje jer je bilo problema sa manjkom glasačkih listića, prenosi Tanjug.\nĐorđević pozvao Srbe da bojkotuju izbore na KiM: Poziv Vučića da glasate je “čin izdaje”\nKalajžić: Dve najveće noćne more međunarodne zajednice su bojkot i patrijarh srpski\nIFIMES Prevremeni izbori na Kosovu 2021: Šansa za novi početak?\nALJBIN KURTIKOSOVSKI IZBORIREZULTATI IZBORASAMOOPREDELJENJE\nTrifković: Da li su vladike Grigorije i Joanikije glavni problem Srbije?\nKućnom ljubimcu testamentom ostavio pet miliona dolara


Laguna - Bukmarker - Šta to znači biti globalni građanin? - Knjige o kojima se priča\nŠta to znači biti globalni građanin?\nPočeću ovaj prikaz upozorenjem: knjiga će na momente izazvati u vama toliko jake emocije da ćete možda poželeti da se izolujete od današnjeg društva, nastavite život „izvan radara“ i jednostavno živite slobodno. Ali ne očajavajte, u knjizi ima i opisa dobrih strana globalizacije (knjiga je završena pre puštanja u promet vakcine za kovid 19, što definitivno ne bi bilo moguće da nije postojala globalna biomedicinska saradnja), mada ih nema mnogo.\nU knjizi „Revolt“, koju je napisao izraelski novinar Nadav Ejal svako poglavlje istražuje po jedan vid uticaja globalizacije i vešto spaja novinarski pogled na društvenu realnost sa ekonomskim, političkim i istorijskim diskursom. Autor ovo čini na apolitičan način (uglavnom), tako da ne morate kriti korice knjige od konzervativnih kolega ili članova porodice, ali ovo je istovremeno knjiga koju možete ležerno baciti na sto tokom političkog sastanka lokalnih socijalista (ako tome naginjete) jer će ih knjiga naoružati antikapitalističkim argumentima koji su dovoljni za mesece, ako ne i godine, rasprave...\nU svakom slučaju, za mene je knjiga bila otrežnjujuće štivo i zaista me je naterala da razmislim o svom pogledu na sebe – jesam li globalni građanin? Šta je globalni građanin? Dala mi je odličan uvid u realnost globalizacije iz mnogo različitih uglova – stvari koje su vam možda na brzinu prikazali u vestima ili ste o njima malo čitali u časopisima o ekonomiji, ali im nikada nije bilo posvećeno dovoljno vremena ili informacije nisu bile prikazane u činjeničnoj formi. Knjiga se takođe bavi istraživanjem jačanja nacionalizma i fundamentalizma, kao i silama koje ih podstiču, pogotovo u SAD (ali mislim da se ovo odnosi na mnoge delove sveta).\nKnjiga se lako čita i možda će u vama probuditi osećaj nemoći i frustracije zato što ste jedan mali građanin čiji glas zapravo ne znači ništa u ovom haosu u kome se nalazimo – samo zbog globalizacije: hoću da kažem, nije ni čudo što više nikome nije stalo do istine, životna sredina je nepopravljivo zagađena, zbog veštačke inteligencije svi ćemo ostati bez posla za 20 godina itd, itd. Ali ne gubite nadu – poslednje poglavlje nudi zrak svetlosti na kraju tunela i pretpostavljam da tu autor nije hteo da previše ulazi u detalje, jer je svrha knjige da nam predstavi priču i onda iznese neke činjenice na osnovu kojih ćemo mi sami razmisliti o tome šta je za nas važno po ovom pitanju. Dakle, njena svrha nije da predstavi rešenja, već da izazove diskusiju i razmišljanje, ali nam neminovno pomaže da razumemo koliko je važno da naši politički sistemi (kakvi god da su) budu takvi da se na njih možemo osloniti i da napredak danas mora podrazumevati inovativnost, fleksibilnost, saradnju, dobre lidere itd.\nDopao mi se koncept da, kao globalno društvo, ulazimo u novu eru i izlazimo iz doba odgovornosti i sada je od ključnog značaja za naš opstanak u harmoniji da ponovo razmislimo o onome što smo naučili u prošlosti, kao na primer: „vrednosti koje proizilaze iz perioda prosvetiteljstva racionalna pitanja, ljudsko dostojanstvo, sloboda pojedinca, prihvatanje nauke i tehnologije kao načina za popravljanje stanja čovečanstva, i liberalizam“ (str. 415).\nIma i nekoliko stvari za koje mislim da su zapostavljene u knjizi, kao što je uloga globalizovanih medija i njihov uticaj na nepristrasne medije u zapadnom svetu. Takođe, moglo se još toga reći o zamci izbornih ciklusa u kojoj se nalazi većina zapadnih demokratija, zbog čega je veliki broj vladinih politika kratkoročan i kratkovid.\nOd srca preporučujem knjigu – i mislim da je odlično štivo za neki knjiški klub.\nPrevod: Borivoje Dožudić\n„Adio, kauboju“ Olje Savičević Ivančević, jedanaesta knjiga u Laguninoj biblioteci „Bez prevoda“, dobila je prestižnu francusku književnu nagradu za najbolji prvi roman u prevodu na francuski jezik, T...


EKSKLUZIVNO – Banda, kriminalci, profiteri bez mrve duše ne posustaju – Odgovarat će te za genocid narodu ali i Bogu – Zašto nije uhićena Alemka Markotić? – Braniteljski Portal\nNaslovnica Slajd EKSKLUZIVNO – Banda, kriminalci, profiteri bez mrve duše ne posustaju – Odgovarat...\nPitam i ja kao i svi koji su ovu psihopatologiju čuli iz usta Alemke Markotić: Zašto je Alemka Markotić još na slobodi?\nKako bi ovoj zaista sablaznoj izjavi čuli i stručno, ekspertno mišljenje, obratila sam svjetski priznatoj znanstvenici, prof. dr. sc. Mili Alečković. Ovo je precizan odgovor prof. Alečković, citiram ga u cjelosti:\n“Budući da ću u suđenjima veštačiti i već veštačim ličnosti i izjave mnogih učesnika Covid operacije u čitavom svetu koja traje pune dve godine, ovoga puta zamoljena sam da se osvrnem na reči dr Alemke Markotić, iz Ministarstva zdravlja Hrvatske povodom njene izjave koju je dala u intervjuu u kome se slaže da se počne sa ubrizgvanjem testovne vakcine deci.\nBudući da ne poznajem gospođu Markotić lično, ja, prema svojoj deontologiji, ne mogu da analiziram osobu direktno, nego samo njenu izjavu i njene reči. Mogu samo da se indirektno osvrnem na njenu izjavu i da pokušam da je psihološki protumačim u nekoj vrsti psihopatološkog veštačenja.\nDakle, reči dr Markotić doslovno glase:\n“Jako je važno da shvatimo da niko nikoga sad ne tera, ali kažu da treba ispitati vakcinu. A na čijoj ćemo deci ispitati vakcinu. Dakle puno puta smo brojne vakcine proizvedene u zapadnim zemljama, ispitivane u siromašnim područjima Azije i Afrike. Na sirotinjskoj deci, na nečijoj deci se to mora ispitati da bi moje dete bilo sigurno, kad primi. Na čijoj ćemo. Dakle, ovo je prvi put. Ovaj Covid je svašta izvlačio. Neke stvari stavlja u red. Dakle sada se ispituje i na evropskoj i na američkoj i na drugoj deci, a ne samo na afričkoj i azijskoj.”; preneo portal Logično.\nOvde vidimo nekoliko bitnih momenata :\nOno što je strašno sakriva se banalnim. To je tehnika kojom se, u principu, služe svi kriminalci kada neki zločin prikrivaju banalnošću; U ovom slučaju reč je o ogromnom i neoprostivom zločinu testirati eksperimentalni genski serum na deci kada se danas pouzdano zna koliki je postvakcinalni mortalitet vakcinisane dece. Američki CDC jeo tome već dao podatke. Taj UŽASAN zločin nastavka testiranja i pored brojnih smrti (prema Nirnberškom Kodeksu već od 25 – 50 preminulih subjekata je znak da treba prestati sa testiranjem), prikriva se nečim što je banalno, rečenicama izgovorenim hladnokrvno, kao da se ništa loše ne dešava, tipa: niko nikoga sad ne tera…na nekome se mora probati….\nOvim rečima se testiranje faze broj 3 u kojoj se čovečanstvo trenutno nalazi, izjednačava sa testiranjem u fazi broj 2 koja je uvek test na zivotinjama, a bila je u ovom slučaju test na pacovima (koji su skoro svi uginuli). Dakle, u izgovorenim rečima dr Markotic, deca se hladnokrvno izjednačavaju sa pacovima.\nZamena teze: Problem zašto se uopšte eksperimentiše na deci kada se medicinski zna da deca nisu ugrožena, a i da se, kada i ako dobiju novu bolest, gotovo svi izleče, maskira se zamenom teze i sasvim drugom pričom o tome da smo ovoga puta humani prema siromašnoj deci iz Afrike i Azije. Osoba koja ove reči izgovara menja temu i umesto da odgovara na pitanje zašto UOPŠTE testiramo na deci koja nisu u opasnosti, u zameni teze govori o tome da smo humani, jer ovoga puta štitimo afričku i azijsku decu. Dakle, dr Markotić manipuliše auditorijum skačući sa jedine bitne teme na jednu sasvim drugu tematiku.\nRacionalizovanje nedozvoljene radnje sastoji se u tome da je potpuno nepotrebno i nehumano testirati eksperimentalni tretman na populaciji dece koja nisu u opasnosti. Ali ovo dr Markotić racionalizuje tvrdnjom da mi sada malo trpimo, ali je sve ovo potrebno i dobro za nauku. Nauka je ovde iznad konkretnog ljudskog života, a ovu tvrdnju zastupali su svi nacistički lekari /Hajm, Mengele i drugi/. Umesto da u požrtvovanosti za nauku predloži ispitivanje sastava vakcine, što bi zaista bilo dobro za nauku, dr Markotić se zalaže za ispitivanje dejstva vakcine (čiji je satojak još uvek „poslovna tajna“) na zdravstvenu sudbinu dece.\nProces denegacije, namernog ispuštanja najvažnijeg i potiskivanja: Ovaj proces u psihijatriji je poznat kao namerno ispuštanje nečega bitnog što se „negira“ i moze da bude svestan ili nesvestan proces. U psihotičnom stanju je nesvestan, a u uračunljivom stanju je svestan. Dr Markotić izgovara: „Da bi moje dete bilo sigurno… Dakle sada se ispituje i na evropskoj i na američkoj i na drugoj deci, a ne samo na afričkoj i azijskoj.”…\nDr Markotić izgovara ove reči ne pominjući hrvatsku i drugu decu za čiju se vakcinaciju ona zalaže, kao DA TE DECE U NJENOJ ZEMLJI NEMA. A radi se upravo o vakcinaciji te dece u zemlji u kojoj dr Markotić radi. Gospođa Markotić nije pozvana u emisiju zbog „američke i evropske i druge dece“ nad kojima se takođe vrši zločin, nego u ovom slučaju zbog dece u Hrvatskoj gde ona zastupa zdravstvenu politiku. Ona to potpuno ignoriše i izbegava da pomene decu svoje zemlje. Time pokazuje da je sudbina njenog naroda koji nju u zdravstvu upravo plaća, slabo interesuje, iako je izgovorila sintagmu „moje dete“. Ali, te reči „moje dete“ su izgovorene papagajski, bez ikakvog uživljavanja i bez iskrenosti, izveštačeno i uz neuspelu glumu brige. Nije jasno na koje to „svoje dete“ doktorka referira, ako ne pominje decu zemlje u kojoj radi. Dr Markotić nije pozvana u emisiju da se izjasni da li se slaže da se vakcinišu deca u Americi, nego je pozvana da se izjasni o vakcinaciji dece u Hrvatskoj. To ona u verbalnoj manipulaciji namerno „ispušta“.\nNa kraju, lice gospođe Markotić ne odaje nikakve posebne emocije dok izgovara ovako užasne tvrdnje. Nema promene boje glasa usled emocija, nema bolnog grča na licu, nema afekta, nema nervoze, niti anksioznosti u govoru tela.\nTeško je zamisliti da dr Alemka Markotić ne poseduje znanja ili inteligenciju da shvati šta je izrekla. Zato se ove reči mogu smatrati namernim i svesnim zamenama teze, govornom manipulacijom i dobrovoljnim pristajanjem na kriminalnu radnju, te ne može biti reči ni o suženju svesti, niti o afektu, niti o strahu, već samo o koristoljublju i svesnom premeditiranom učešću u nečemu što je u moralnom smislu zabranjeno i kriminalno. Dr Markotić u ovom smislu deluje potpuno pribrano i uračunljivo.\nU psihopatologiji, samo ličnosti sa psihopatskom crtom, ili psihopatskim karakterom mogu na ovaj način hladnokrvno i bez i jedne emocije da govore o temi koja danas užasava i teroriše roditelje dece u čitavom svetu. U pravnom smislu reči, ukoliko ovakva ličnost učini nešto nemoralno ili zločinački, ona, bez olakšica, mora da snosi posledice.”, završava profesorica Mila Alečković.\nZahvaljujem Vam se profesorice Alečković!\nI nakraju, nakon ovako ekspertnog izlaganja prof. Mile Alečković mogu samo zaključiti kako je sve poznato kao i to tko, kada, gdje i zašto je pripremana Alemka Markotić.\nZar nije vrijeme pružiti otpor svim ovim genocidašima? Dokle ide granica naše izdržljivosti?\nHoćemo li djecu i sebe prepustiti zločincima?\nPrethodni članakTko su vakseri i zašto su tako agresivni?\nSljedeći članakPravednici su nagrađeni da žive u raju


Inovativna rješenja: U pripremi projekat solarnog osvjetljenja bisera Krajine - Akta.ba\nInovativna rješenja: U pripremi projekat solarnog osvjetljenja bisera Krajine\nSlijedom realizacije mnogobrojnih projekata zaštite nacionalnih spomenika, promocije kulturnih i turističkih dobara, JU "Kulturni centar” Cazin" na tragu je realizacije još jednog inovativnog i drugačijeg projekta. Vodeći se idejom očuvanja kulturnog nasljeđa i njegove promocije u turističke svrhe, uz što manje dugoročne finansijske troškove, KC Cazin pripremio je projekat solarnog osvjetljenja Starog grada Ostrožac.\n"Ovakav projekat smo aplicirali na nekoliko javnih poziva u BiH, što kod domaćih, ali i kod stranih institucija i organizacija. Prvi rezultati stižu iz Ministarstva za građenje, prostorno uređenje i zaštitu okoliša USK. Naime, našoj Ustanovi je odobren projekat solarne rasvjete u vrijednosti od 22.426,30 KM", navode iz ove ustanove.\nKako ističu, posebno je važno da je da je KC Cazin prva ustanova u BiH koja će biti u prilici realizirati ovakvu vrstu projekta i time osigurati neke dodatne vrijednosti u cilju promocije korištenja obnovljivih izvora energije.\n"Prvobitan cilj projekta jeste da se biser Krajine, nacionalni spomenik Stari grad Ostrožac, osvijetli, kako bi turisti i u večernjim satima mogli vidjeti svu njegovu ljepotu, ali i da se kroz korištenje ovakvih rješenja, ustanovama u kulturi, koje raspolažu sa manjim budžetima, smanje troškovi održavanja", poručuju.\n"Kako smo u zimskom periodu i vremenu pripreme budžeta, prve konkretne aktivnosti u ovom projektu, uslijediće u narednoj godini, a vjerujemo da ćemo do početka nove turističke sezone uspjeti okončati sve potrebne radove", saopćeno je iz KC Cazin.


Objavljeno 05.09.2014. u 21h\nOVAN – Pripadnici vašeg znaka mogu očekivati konačno dobar period u kojem će se većina vaših ciljeva realizovati. Naučili ste lekcije iz prethodnog perioda i sada ćete se osećati veoma dobro – pojačana će biti energija, pojačana želja za ljubavlju, sređivanjem odnosa, kako poslovnih tako i emotivnih obeležiće ovaj period. Ovnovi koji žele da promene posao, radno mesto ili ostvare veću zaradu, dobiće šansu za to u ovom periodu. Moraćete da radite mnogo i naporno, čeka vas preuzimanje velikih obaveza, ali vi ste definitivno na to spremni. Eliminisaćete konkurenciju vrlo brzo. Problemi se mogu javiti na polju porodice, partnerskih odnosa i ljubavi. Trebalo bi u startu sa partnerom razrešiti dileme da se ne bi dogodilo da tokom oktobra to preraste u veliki sukob. Posle 10. septembra stvari se smiruju i možda sve važne razgovore, kako poslovne tako i emotivne, treba rešavati od tog perioda.\nBIK – Pripadnici vašeg znaka će tokom septembra uz pomoć i podršku vašeg vladaoca Venere i Sunca, uspeti da se izbore sa poslovnim problemima koji vas očekuju. Aspekti Saturna i Plutona nisu vam baš naklonjeni, što bi moglo da se manifestuje kroz okolnosti na koje niste u stanju da utičete – unapređenje, promena na poslu, sve se to na neki način odlaže. Možete imati velikih problema zbog toga što sa neke više instance nikako da se donese odluka ili postigne sporazum, a kada se to i bude dogodilo i kada neke odluke stignu, vama to nikako neće odgovarati. Ne brinite ipak, jer su Venera i Sunce u dobrom aspektu. Pored toga, vi dobijate podršku od neposrednih nadređenih osoba. Kada je ljubav u pitanju, tu takođe morate biti dodatno oprezni, naročito ako ste u dužoj vezi ili braku. Partner će pokazati svoje veliko nezadovoljstvo i možete očekivati da vam prebaci zanemarivanje ili neki vaš nepravedan odnos. Razrešite taj sukob, poporavite svoje ponašanje ili izađite više iz takvog odnosa koji vam ne prija.\nBLIZANCI – Pripadnici vašeg znaka tokom ovog perioda mogu očekivati veliki uspeh na polju posla i na polju edukacija. Veoma dobro postavljen Merkur i podrška Saturna omogućiće vam da završite započete stvari, te ako se obrazujete, posebno ako to dugo traje ili odlažete neke stvari, evo pravog momenta da ispolažete ispite koje dugo vučete, da započnete dugo odlagano usavršavanje ili da ostvarite vrlo lepu komunikaciju sa pretpostavljenima. Ako tražite posao evo perioda kada bi to trebalo učiniti. Jedina prepreka možete biti vi sami, ako se opustite ili zanemarite komunikaciju sa kolegama koji će vam svakako pomoći u poslu. Ukoliko vam kolega zatraži pomoć u ovom periodu, ne odbijajte ga, isplatiće vam se kasnije višestruko. U ljubavi je situacija već malo drugačija. Na samom početku ovog perioda možete imati veliki konflikt sa partnerom koji može završiti čak i raskidom veze. Dobro razmislite sada koliko vam je stalo do partnera jer ga zbog konflikata u ovom periodu možete izgubiti.\nRAK – Pripadnici ovog horoskopskog znaka mogu očekivati zaista uspešan početak septembra – unapređenje na poslu, veliki broj obaveza sa kojima ćete vi uspešno izaći na kraj. Tokom ovog meseca pripremite se da započnete nove projekte na poslu koji će trajati mesecima posle toga i doneti vam veliki broj obaveza i odgovornosti, bićete posvećeni poslu. Prioriteti će vam se potpuno promeniti, posao će biti sada na prvom mestu. Poslovni partner biće ključni u realizaciji i planiranju posla i zato pazite dobro koga ste odabrali kao saradnika jer će od toga zavisiti i uspeh svega što ste započeli. Kada su emocije u pitanju, kao da ste zapostavili partnera ili emotivni život uopšte, odmor za vas dolazi krajem septembra.\nLAV – Pripadnici ovog horoskopskog znaka mogu očekivati naporan poslovni period, negativni aspekti Merkura, Urana i Plutona donosiće nagle preokrete na poslu, ali položaj vašeg Sunca i Venere kao i Jupitera u vašem znaku doneće vam podršku i velike promene. Već na samom početku ovog perioda možete očekivati vesti u vezi posla o nekom unapređenju, preuzimanju veće odgovornosti, a ako ste ranije započeli neki projekat, možete upravo sada dobiti informacije o tome. Napetost će stvoriti situacija o promenama i preraspodeli odgovornosti na poslu, što vam može doneti dodatni stres, ali će vas grejati vest o novom poslu. Konflikti sa kolegama su na žalost neizbežni, vi niste u stanju da trpite da vas iskorišćavaju. Po pitanju ljubavi, period pred vama na žalost nije najsjajniji. Oni u starim vezama bolje je da se drže starog partnera, usamljeni Lavovi osećaće se veoma loše jer ljubav nije ni na vidiku. Osobe koje vam prilaze nisu za vas, bolje je da ostanete rezervisani.\nDEVICA – Pripadnici ovog horoskopskog znaka trebali bi da se pripreme za početak meseca i da se naoružaju strpljenjem. Mučiće vas opozicija Neptuna sa vašim Suncem što može doneti čitavu konfuziju – loše procene, konflikte i nesporazume na poslu ali i na emotivnom planu. Budite oprezni na poslu jer se može dogoditi da snosite odgovornost za nešto što niste učinili. Savet bi bio da ne idete na odmor ili bolovanje tokom ovog perioda. Bolje je da budete prisutni i pokušate da kontrolišete stvari. Moraćete da izdržite veliki psihički pritisak loših tranzita koji će vas iscrpeti. Gomila nepravednih situacija u kojima ćete morati da se opravdavate i dokazujete svoju stručnost, obeležiće ovaj period. Emotivni život će veoma trpeti zbog svega ovoga, kao da ćete izgubiti veru u partnera i ljubav, i dosta pesimistički ćete gledati na svoju vezu i partnera. Pratiće vas svađe, konflikti i nerazumevanje, ovo nije period u kojem smete da budete tvrdoglavi i isterujete pravdu. Nekad je bolje prećutati.\nVAGA – Za pripadnike ovog horoskopskog znaka ovaj priod će biti veoma pozitivan u svakom pogledu, zaslužili ste konačno s obzirom šta ste prošli tokom zadnje tri godine. Polje posla biće posebno naglašeno, naročito od 10. septembra, situacija će se pozitivno razvijati i vi možete očekivati sve više posla, napredovanje, a one Vage koje nisu u radnom odnosu, mogu očekivati posao. Vrlo dinamičan poslovni period koji može doneti unapređenje na poslu, potrebu da se edukujete, da učite strani jezik, poznavanje rada na računaru, da uđete u neku oblast poslovanja koju niste do sada poznavali. Takođe, na emotivnom planu predstoji vam mesec radosti i zadovoljstva. Može se dogoditi da vam partner spema iznenađenje i da očekuje od vas da prihvatite poziv na put. Družite se, izlazite i upoznajte partnera sa svojom porodicom i bližnjima jer se veza može pretvoriti u vrlo stabilan odnos i brak.\nŠKORPIJA – Škorpijama će početak ovog perioda biti vrlo aktivan i plodonosan kada je posao u pitanju, mnoge teške probleme koje vam je doneo Saturn i vaš vladar Mars tokom prethodnog meseca, sada možete rešavati. Ovo je mesec pobede za vas, iako možete očekivati nekoliko neprijatnih situacija i konflikata. Ipak cela atmosfera na poslu koja je već duže vreme veoma neprijatna, polako uzima drugi pravac upravo od ovog perioda. U ljubavi vam se može dogoditi potpuno neplanirana veza sa nekim ko je zauzet a dolazi sa vašeg posla, to naravno neće voditi ničemu. Iscrpljeni ste već mesecima nerazumevanjem od strane partnera i stresom na poslu. Možda je bolje da ostanete usamljeni tokom ovog perioda i da se okrenete sami sebi.\nSTRELAC – Pripadnici ovog horoskopskog znaka imaće veliku podršku od strane svog vladaoca Jupitera iz Lava kada je posao u pitanju. Pretpostavljeni su na vašoj strani, velika protekcija i zaštita. Merkur koji će biti loše aspektovan tokom ovog perioda, donosiće vam problem u komunikaciji sa kolegama koji su u ravni sa vama, sabotiranje i otežanu komunikaciju, prepreke i sitničarenje obeležiće ovaj period. Trudite se da vam jezik ne bude brži od pameti što je kod vas čest slučaj. Budite strpljivi i taktični jer imate protekciju uticajnih ljudi, opravdajte njihovo poverenje. Kada je ljubav u pitanju, tu možete očekivati poboljšanje odnosa i uspostavljanje stabilne veze, imate kompletnu partnerovu podršku, a slobodni Strelci mogu očekivati poznanstvo sa veoma ozbiljnom osobom.\nJARAC – Pripadnici ovog znaka će na početku ovog meseca početi vrlo ozbiljno da razmišljaju o unapređenju, usavršavanju, nastavku daljeg školovanja, preuzimanju neke veće odgovornosti ili započinjanju novog privatnog posla. Sada je trenutak da se skoncentrišete na posao jer ćete imati prednost u odnosu na konkurenciju i naročito sredinom meseca možete očekivati zaokrete koji vam mogu doneti zagarantovan uspeh. Mnogi Jarčevi mogu da, zbog iznenadnih promena u kolektivu i odlaska nekog kolege, napreduju na bolje radno mesto. U ljubavi situacija nije baš najsjajnija, sam početak ovog perioda biće povezan sa velikim konfliktom i nesporazumom od strane partnera, čak i neki prijatelji mogu da se sukobe sa vama i prebace vam dosta toga. Zaokupljeni ste svojim napredovanjem na poslu i možda ne vidite da je vašem partneru potrebna podrška jer i on sam upravo ima velikih problema na radnom mestu. Bolje će proći slobodni Jarčevi jer mogu upoznati veoma privlačnu osobu, na pomolu je ozbiljna veza.\nVODOLIJA – Pripadnici vašeg znaka mogu očekivati veliki uspeh u septembru i konačnu satisfakciju posle veoma napornog i iscrpljujućeg perioda skoro na svim poljima. Dosta novih stvari i situacija mogu se dogoditi u ovom periodu, kontaktiraćete sa uspešnim ljudima i uticajnim osobama koje će vam omogućiti da napredujete i realizujete dugo planirani posao. Ponudiće vam se da budete deo tima, što treba prihvatiti jer tako možete realizovati neke svoje ciljeve i planove. Ceo period biće obeležen aktivnim kontaktima i razgovorima sa vrlo uticajnim ljudima. Kada je ljubav u pitanju, imate kompletnu podršku partnera i nesuglasice koje su vas pratile tokom letnjeg perioda kao da su izglađene. Partner pruža ruku pomirenja i sada je vreme da porazgovarate o planovima za budućnost.\nRIBE – Pred vama je jedan miran period u kojem osim nekih beznačajnih sitnica koje vam kidaju živce, nema ničeg velikog i radikalnog što bi narušilo poslovnu atmosferu. Vraćate se u kolotečinu, sve vam je poznato. Možda će vas nervirati neko insistiranje na nevažnim stvarima, ali opustite se, biće sve u redu. Možda je sada trenutak da ozbiljno isplanirate svoje poslovne obaveze i da pristupite realizaciji svog plana, bez obzira na sitničarenje kolega i pretpostavljenih, držite se svog cilja. Kada je ljubav u pitanju, može se dogoditi da vas partner zaista prijatno iznenadi pažnjom i privrženošću. Veoma prijatan mesec u kojem možete izgladiti odnose sa partnerom koji su bili veoma poremećeni tokom prethodnog perioda.\nTagovi:atro, bik, blizanci, devica, jarac, lav, mesečni horoskop, ovan, prognoza, ribe, strelac, vodolija


Coppa Alberto Giove - KK Ilidža 🏀 | Svi imaju pravo na igru!\nCoppa Alberto Giove\nsrijeda, Januar 11, 2017\nKrajem prošle godine KK ILIDŽA je dobio poziv za učešće na 29. Internacionalnom turniru „Coppa Alberto Giove“, koji će se održati od 23. do 25. juna 2017. godine u Milanu. Na turniru će učestovati 12 najreprezentativnijih evropskih timova, a kako je i sam organizator rekao, zbog timova koji učestvuju, to je zapravo prava omladinska euroliga. Na turniru pravo nastupa imaju igrači rođeni 2002. i mlađi. Ove godine, kao i prošle, svoje učešće su potvrdili timovi Žalgiris Kaunas, Brose Bamberg, Fenerbahce, Cedevita, Marciulionis Akademija, Armani Olympiakos, Real Madrid. Očekuje se učešće mladih Barselone i još nekih euroligaških timova.\nZa nas je poziv na jedan ovakav turnir veliki izazov, s obzirom na to da smo rad KK ILIDŽA reaktivirali u septembru prošle godine. Imamo dovoljno vremena da se pripremimo i okupimo dovoljan broj mladih i talentovanih igrača iz BiH da se predstavimo u Milanu u dobrom svjetlu. Naći se u “društvu” evropskih velikana je svakako za nas i čast i obaveza i radit ćemo puno da napravimo konkurentan i respektabilan sastav za turnir. Naravno, taj rad je i veliko zadovoljstvo, nešto potpuno novo, drugačije, a i neočekivano za mlade igrače. Ali zbog toga i jesmo u sportu za mlade, da omogućimo mladima da osjete da su dio Evrope, dio velike košarkaške porodice, dobrodošli i otvorenih mogućnosti.\nKoristimo priliku i da se zahvalimo našim košarkaškim prijateljima iz Evrope, koji su nam omogućili da nastupimo na ovom izvanrednom turniru.\nPa patike na noge, lopte u ruke - 2002. godišta i mlađi - u junu idemo u Milano!


Internest » Transformisanje školske biblioteke u infoteku » Aktivnosti\nInternest projekat organizuje se u godišnjim ciklusima koji obuhvataju sledeće segmente:\n- Objavljivanje konkursa i prijavljivanje za učešće u projektu (Poziv je upućen prvenstveno srednjim školama u Srbiji. Nosilac projekta izrađuje uputstva za reealizaciju konkursnih zadataka. Kreativni školski timovi, sastavljeni od profesora, bibliotekara i učenika, dobijaju zadatak da medijski obrade jednu iz kompleta ponuđenih knjiga. Radovi se dostavljaju u elektronskoj formi, treba da budu istaknuti na veb sajtu škole, a predstavljaju se na Festivalu kreativnosti.)\n- Konsultativni period (Posle objavljivanja konkursa, a pre prijave za učešće u projektu, zainteresovani timovi se javljaju koordinatorima projekta Internest i sa njima se dogovaraju o svim sledećim zadacima i obavezama u okviru projekta.)\n- Seminar za mentore školskih timova (Koordinatori projekta Internest organizuju seminare za mentore školskih timova, bibliotekare i nastavnike. Seminari obuhvataju predavanja, radionice i okrugle stolove. Izlagači na seminarima su ugledni stručnjaci i stvaraoci iz različitih domena kulture, obrazovanja i nauke. Teme se svake godine menjaju, usklađuju se sa potrebama informacionog okruženja, multidisciplinarno su postavljene, a odnose se na medijsko-informaciono opismenjavanje učenika i nastavnika, razvijanje kritičke distance u potrošnji medijskih sadržaja, podsticanje kreativnosti učenika i afirmacija individualne inicijative, razvoj informatičke i medijske kulture nastavnika, bibliotekara i učenika, osposobljavanje za korišćenje i kreiranje digitalnih izvora informacija, kao i za timski rad i sticanje osnovnih znanja o projektnom menadžmentu.)\n- Rad na projektnom zadatku u okviru škole (Rad na projektnom zadatku prati stručni tim sastavljen od recenzenata projekta, projektnog tima sastavljenog od mentora i učenika, školskih pedagoga, psihologa i direktora škola, kao i spoljašnjih stručnih saradnika. Timovi se redovno sastaju i šalju koordinatorima projekta izveštaje o napredovanju u izradi radova.)\n- Poseta predavača školama i tematske radionice (Nosilac projekta sa saradnicima posećuje škole učesnike u projektu, vodi razgovore sa direktorima, stručnjacima i timovima projekta i daje uputstva o daljem radu. Pored toga, praksa je da se svaki odlazak u neku školu u Srbiji iskoristi i za održavanje predavanja ili tematskih radionica. Predavači su ugledni stručnjaci iz oblasti kulture, umetnosti, obrazovanja i nauke,a teme se pažljivo biraju i usklađuju sa potrebama nastavnika, bibliotekara i učenika.)\n- Festival kreativnosti (Festival kreativnosti završna je tačka u godišnjoj realizaciji projekta Internest. Na konačnoj prezentaciji, na Festivalu kreativnosti, projektni tim treba da multimedijski i multifunkcionalno oživi sadržaj odabrane knjige. Predstavljanje ukazuje do koje mere je projektni tim ovladao tim sadržajem, te medijskim sredstvima uspeo da oblikuje autonoman sadržaj, inovaciju i afirmiše određene vrednosti. Na Festivalu kreativnosti treba što bolje prikazati ukupni kreativni potencijal projektnog tima. Zadatak žirija je da pođe upravo od ovakvih postavki prilikom ocenjivanja produkcije koja mu se prikazuje. Na kraju Festivala dodeljuju se i nagrade za najuspešnije školske timove.)\n- Evaluacija projekta (Stručni tim nosioca projekta vrši evaluaciju godišnjeg ciklusa projekta, na osnovu prikupljenih evaluacionih upitnika, rada sa fokus grupama, izveštaja i analiza prikupljenih podataka. Na kraju ciklusa, koordinatori projekta održavaju još okrugli sto sa mentorima na kojem analiziraju postignute rezultate i daju predloge za unapređenje projekta.)


Nikola Jovanović: Bojkot najbolji pelcer da se gradjani otarase sadašnje vlasti (VIDEO) | Novinska agencija Beta\nPOLITIKA | 29.08.2019 11:00 > 29.08 11:55\nNikola Jovanović: Bojkot najbolji pelcer da se gradjani otarase sadašnje vlasti (VIDEO)\nŠef odborničke grupe u Skupštini Beograda Savez za Srbiju Nikola Jovanović izjavio je danas da je bojkot najbolji "pelcer" da se gradjani otarase sadašnje gradske vlasti jer nije dostojna da ih predstavlja.\nOn je pre početka sednice Skupštine grada, koju ta odbornička grupa bojkotuje, pokazao pred novinarima nalepnicu na kojoj piše "bojkot" i precrtan lik zamenika gradonačelnika Beograda Gorana Vesića.\nJovanović je novinarima rekao da je ta odbornička grupa "uvek pokretala u gradu teme koje su iza stranačkih interesa, a vlast je nudila besmislene, jarbole, fontane i pasarele".\nPrema njegovim rečima, novac koji je planiran da se podigne besmisleni jarbol na Ušću skoro je potpuno dovoljan da svako dete u gradu dobije besplatne udžbenike.\nOn je rekao da je gradska vlast "objavila rat zelenim površinama" i plaši se da će prva žrtva biti sedam hektara u Košutnjaku.\nKako je naveo na dnevnom redu današnje sednice skupštine grada je odluka o usvajanju plana generalne regulacije zelene površine koji je korektno uradjen i čiji je cilj zaštita zelene površine ali problem je što je SNS podnela amandman koji predvidja da svaki urbanistički plan važniji od toga.\nTokom konferencije ispred Skupštine grada bio je i Sima Spasić iz Udruženja kidnapovanih i ubijenih na Kosovu i Metohiji koji je sa megafona govorio o da su DOS i DS oslobodili albanske zločine, ali i o bojkotu izbora.